Enrique Sanzek aurrenekoa lortu du Portugalen | MuriasTaldea\nSanzek sasoiko dela erakutsi du; izan ere, bigarren eta laugarren postuak erdietsi zituen Andaluziako Itzulian. Nafarrak Luis Mendoça (Radio Popular) eta Vicente García de Mateos (Radio Popular) aurkariak menderatu ditu helmugan. Bide batez, Nagusiaren eta Erregulartasunaren liderra da. Iaz, Portugalgo Itzulian garaipen bat lortu zuen.\nGainera, Cyril Barthe eta Mario Gonzalez 5. eta 16. sailkatu dira, hurrenez hurren, eta Euskadi-Murias Taldeen sailkapena burua da. Aritz Bagüés, Beñat Intxausti, Julen Irizar eta Héctor Sáez beste taldekideak dira Alentejon eta lan ederra egin dute Team Wiggins taldeko James Foucheren 172 kilometroko ihesaldia harrapatzeko. Berri txarrak Baguesek berak eman du; erorketa gogorra jaso du gipuzkoarrak gorputz osoan, batez ere, ezkerreko eskuan eta eskuineko belaunean.\nEnrique Sanz: "Taldeak lan bikaina burutu du eta nik lan hori amaitzeko aukera izan dut; beste batzuetan, berriz, bigarren, hirugarren edota laugarren postuak erdietsi ditugu eta lana berdina edo hobea izan da. Egunero da aukera irabazteko eta hori aprobetxatu behar dugu zalantzatrik gabe. Horregatik, biharko etapan pentsatzen hasi gara irabazten jarraitzeko. Helmuga hauek gustukoak ditut eta ondo ikasten gustatzen zaizkit".\nJon Odriozola, kirol managerra: "Ondo eginiko lanak fruituak ditu beti. Hona etorri gara irabaztera eta konfiantza hartzeko Itzuliari begira, eta aurreneko egunean egin dugu taldea sekulako lana egin ondoren. Bide horri heldu behar diogu; izan ere, talde honek mugak ez dituela erakusten ditu urtero. Zorionak talde osoari eta zaleei!\nBigarren etapak, Mértola - Odemira, 182,8 km, beste ibilbide bihurria du eta helmuga maldan gora da berriro ere.\nArgazkia: PODIUM / Paulo Maria


Dokumental proiektuak nazioartekotzeko euskal ikusentzunezko enpresentzat aholkularitza jardunaldiak | Etxepare Euskal Institutua\nDokumental proiektuak nazioartekotzeko euskal ikusentzunezko enpresentzat aholkularitza jardunaldiak\nEtxepare Euskal Institutua eta IBAIAren arteko elkarlanari esker, 8 ekoiztetxeri aholkularitza emango dien jardunaldia antolatu da, apirilaren 6 eta 7an, Etxepare Institutuaren Tabakalerako egoitzan. Horien helburua da kalitatezko dokumental proiektuen nazioartekotzea sustatzea eta bazkide eta finantziazioa bilatzen laguntzea.\nBi erakundeen elkarlanak xedetzat du nazioarteko izaera duten foro eta azoketan euskal enpresen parte-hartzea sustatzea, bereziki ekainaren 19tik 23ra La Rochellen burutuko den Sunny Side of the Doc azokan (BASQUE AUDIOVISUAL markapean Etxepare eta Eiken ikusentzunezkoen klusterrak antolatzen duten standaren baitan) eta “Lau Haizetara” dokumentalen koprodukzio foroan, irailan IBAIAk Donostiako Nazioarteko Zinemaldiaren baitan antolatzen duena.\nAhokularitza Catherine Ulmer-en zuzendaritzapean izango da (dokumentalgintzan eta baita formakuntza ikastaroak ematen ibilbide oparoa duen profesionala), eta bi arlo izango ditu: lehen egunean, hautatutako proiektu bakoitzari aholkularitza pertsonalizatua eskainiko zaio; bigarrenean, guztiek elkarrekin egingo dute lan, proiektu bakoitzaren ikuspuntutik gainontzeko lanak aberasteko helburuarekin.\nParte hartu ahal izateko, interesa duten ekoizleek inprimaki hau bete beharko dute, on-line, martxoaren 27a baino lehen.\nEdozein zalantza izanez gero, jarri gurekin harremanetan:info@ibaia.org / a-aginagaldelopez@etxepare.eus.


Maiz egiten diren galderak Auzolandegien inguruan - Auzolandegiak\nFAQ. Auzolandegien inguruan maiz egiten diren galderak\nIzena ematea, plaza adjudikatzea...\nBetebeharrekoei buruz maiz etiten diren galderak\nAuzolandegi bakoitza adin-tarte jakin bateko gazteentzat da. Euskadin egiten diren auzolandegietan, 26 urte.\nBai, Euskal Autonomia Erkidegoko udalerri bateko erroldan izena emanda egon behar duzu deialdia EHAAn argitaratu baino lehen. Gazteria Zuzendaritzan erroldatze-agiria aurkeztu beharko duzu edo dokumentazio horren ordez, parte-hartzaileak baimena eman diezaioke Gazteria Zuzendaritzari udalerriko Erroldan konproba edo egiazta dezan.\ninfo +: baldintzak eta agiriak atalera joan\nMaiz egiten diren galderak: Izena ematea, plaza adjudikatzea...\nInterneten bidez, web honetako "izena ematea" atalean. Interneteko konexiorik ez baduzu, edozein KZgunetara joan eta bertan egin dezakezu.\nAniztasun funtzionala duten pertsonek plaza eskatu nahi badute, "Aniztasun funtzionala duten pertsonek Auzolandegietan izena ematea" atalean dagoen eskaeraren eredua bete behar dute.\nEsleitutako egunean eta orduan, telefono-deia egin beharko da une horretan eskuragarri dauden plazen artean bat hautatzeko. Komeni da plaza libreak aldez aurretik begiratuta edukitzea gazteaukera.euskadi.eus webgunean.\na) Euskadiko eta atzerriko auzolandegia aukeratu baduzu, Euskal Administrazioaren ordainketa-pasabidearen bitartez ordaindu beharko duzu. Izena emateko prozedurak berak pasabidera eramango zaitu. Behin pasabidean sartuta, bi aukera izango dituzu:\nb) Beste autonomia-erkidego bateko auzolandegian izena eman baduzu, ordenagailuan bertan azalduko zaizu zein bankutan eta zein kontu-zenbakitan ordaindu behar duzun. Datu horiek inprimatu, eta ordaintzera joan beharko duzu.\nBehin ordaintzen dudanean, niretzat izango al dut auzolandegiko plaza?\nE-mailez eta SMSz jakinaraziko dizugu. Horregatik, izena ematerakoan, zuzen eta garbi adierazi behar dituzu zure sakeleko telefonoaren zenbakia eta zure helbide elektronikoa.\nIzena eman eta hainbat egunetara inolako jakinarazpenik jaso ez baduzu, jar zaitez harremanetan Eusko Jaurlaritzako Gazteria Zuzendaritzarekin (gazteria-auzolandegiak@euskadi.eus).\ninfo +: [izena ematea, epeak eta libre gelditzen diren plazak atalera joan]\nMaiz egiten diren galderak: auzolandegiek zenbait irauten duten, ostatua eta janaria, aseguruak, osasun-laguntza, datak eta baldintzak, unibertsitateko kredituak...\nZeure esku dago osasun-estaldura emateko asegurua ekartzea. Horretarako, beharrezkoa da Osakidetzako osasun-txartela edo osasun-babesa ematen dizun beste edozein dokumentu zeurekin eramatea eta aldean izatea auzolandegian.\nEuropako Osasun Txartela edo Ordezko Ziurtagiri Behin-behinekoa (Certificado Provisional Sustitutorio delakoa) eraman beharko duzu auzolandegia Europako Batasuneko beste herrialderen batean, Europako Esparru Ekonomikoko herrialdeetan edo Suitzan aukeratu baduzu. Halere, Eusko Jaurlaritzak, beti osagarri, bidaiako asistentzia emateko aseguru bana kontratatuko du espainiar estatutik kanpoko auzolandegietara doazen guztientzat.\nAuzolandegiko zuzendariari jakinarazi behar diozu eta berak emango dizkizu beharrezko argibideak.\nInfo +: [ Ezaugarriak, kuota eta arauak atalera joan]\nAuzolandegia egiten den tokiraino iristeko egin beharreko joan-etorrien gastuak parte-hartzaileak ordaindu beharko ditu.


Zabalik da izena emateko epea, baDAtor 51. edizioa! - 54. Durangoko Azoka - Kulturaren Plaza\nZabalik da izena emateko epea, baDAtor 51. edizioa!\nZabalik da abenduaren 2tik 6ra egingo den 51. Durangoko Azokan izena emateko epea. Edizio berri honetan parte hartu nahi duten argitaletxe, diskoetxe, ekoiztetxe, elkarte, erakunde eta banatzaileek zein auto-ekoizleek www.durangokoazoka.eus atarian egin ahal izango dute eskaria irailaren 30era bitartean.\nAukera ezberdinak: erakusmahai osoa, erdia edo auto-ekoizleen gunea\nBere produktuak Durangoko Azokan izan nahi dituenak, hainbat aukera ditu. Azokaren araudian jasotako irizpideen arabera, erakusmahai osoa, erdia edo hainbat partaiderekin batera partekatutako auto-ekoizpenen gunea kontratatu ahal izango ditu. Hemen, ikusi dezakezu, araudia: http://durangokoazoka.eus/images/ARAUDIA2016.pdf\nEskaera online egingo da Durangoko Azokaren web orrian. Aurretik parte hartu dutenek beren erabiltzaile izenarekin egin beharko dute; aldiz, lehenengo aldiz Azokara datozenek beren burua erregistratu beharko dute lehenbizi “expositore” gisa. Hurrengo pausoetan, aukeratzen da stand mota.\nAuto-ekoizleen guneari, dagokionez, behin izen ematea amaituta, eremua nola partekatu adosteko bilera bat antolatuko da (espazioaren dekorazioa, txandak…). Aurreko edizio bateko esperientziari buruzko informazioa, hemen: http://www.durangokoazoka.com/eu/albisteak-zerrenda/492-auto-ekoizleak-plazara\nGerediaga Elkarteak eskualdeko sortzaile, elkarte eta erakundeei inolako kosturik gabe Durangoko Azokan beren produktuak erakusgai eta salgai jartzeko aukera ematen die. Azokaren araudi nagusia betetzeaz gain, helbide fiskala Durangaldeko udalerriren baten izan behar du eskatzaileak. Produktu guztiak "Durangaldeko argitalpenak" bezala erakutsiko dira. Izena-emateko Gerediaga Elkartera jo behar da.\nAurtengo Azokari begira kontuan hartu beharreko beste hainbat data\nUrriaren 1etik aurrera izena-emateko aukera izango dute beren lanak Azokan zuzenean aurkeztu nahi dituzten sortzaileek. (Eguneraketa: Urriaren 4tik aurrera jarriko da martxan lanak zuzenean aurkezteko izen-emateko epea).\nIkasle Eguneko tailerretan izena-eman nahi duten ikastetxeek irailaren erdialdetik aurrera egin ahal izango dute.\nBoluntarioek urrian eman ahal izango dute izena.


Rekila - Wikipedia, entziklopedia askea.\nGermania Magna, 400\nMérida, 448 (47/48 urte)\nRekila (?-448), sueboen erregea izan zen 438tik hil zen arte. Gallaeciako Sueboen Erresumako bigarren erregea izan zen.\nTronura 438an igo zen, boterera, bere aita Ermerikok elkartua, hau gaixo baitzegoen, eta oinordekotza ziurtatzea nahi baitzuen. Ermeriko 441ean hil zenean, Rekila, sueboen errege bakar bihurtu zen.\nJentila, jokaera oso oldartsua izan zuen hispaniar-erromatar biztanleriarekin eta Eliza Katolikoarekin. Gotzainei aurre egin zien eta klero priszilianistaren alde egin zuen. Foedus berri bat sinatu zuen Erromarekin, eta aliantzak bagaudekin, nekazari pobretuek, ihes egindako esklaboek, desertatzaileek eta erromatar gizartearen aurka zeuden orok eratutako oso antolatutako gaizkile taldeak, Ebroren harana erasotzen zutenak. Zenbait kanpaina zuzendu zituen Lusitania eta Betikan, erromatarrengana itzuliak Walia bisigodoaren kanpainen eta bandalo silingoen Afrikara igarotzearen ondoren. Genil ibaiaren ertzean, Andevoto erromatar jenerala garaitu zuen 438an, hurrengo urtean Merida konkistatuz. Inperioak, Zensorio kondea bidali zuen adostasunen batetara iritsi ahal izateko, baina, legatua, Meridan preso hartua izan zen. Rekilak, bere konkista kanpainekin jarraitu zuen, eta, 441ean, Sevilla hartu zuen. Bere erregealdi laburrean zehar, Sueboen Erresumak bere hedadurarik handiena hartu zuen, eta Gallaecia, Lusitania, Betika eta baita Cartaginense probintziaren zati baten jabe ere bihurtu zen (egungo Andaluziaren eta Gaztela-Mantxaren zati handi bat, Portugal, Galizia eta Extremadura osoaz gain). Soilik Tarraconense eta Mediterraneoko kostaldea geratu ziren bere kontrolpetik kanpo, oraindik erromatarren agindupean zeudenak, baina lurralde hauetan ere egin zituen erasoak.\n446an, Iberiar Penintsulara, Vito erromatar jenerala iritsi zen, armada handi batekin, neurri handi batean, godo federatuez osatua, sueboen aurka borrokatzeko. Hala ere, Rekilak erromatar tropak garaitu zituen, eta Vitok ihes egin behar izan zuen. Bandaloen flotaren erasoei ere aurre egin behar izan zien.\n448an hil zen, eta, bere oinordekoa, bere seme Rekiario izan zen.\nErmeriko Suebiar erregea


< Bikoteen kezketan, koxka | Hiru Punttu eta komedia bat >\nHarrizko Aresti hura\nEuskaldunon Egunkaria, 2001-01-26\n“Kaio luma zikina”\nIzenburua: Kaio luma zikina. Testuak: G. Aresti. Dramaturgia: P. Telleria. Konpainia: Maskarada. Zuzendaritza: K. Panera. Perkusioa: A. G. Gorria. Ikus-entzunezkoak: E. Lorente. Erdarazko testuak: S. Burutxaga. Antzezleak: P. Telleria, M. Martinez. Lekua: Bilboko Bilborock aretoa. Data: Urtarrilak 23.\nAspalditik datorkio Maskarada taldeari Gabriel Arestirekiko zaletasuna, kontuan hartuta behintzat duela hamabi urte-edo Oskorrirekin plazaratutako muntaia ahaztezin hura, Harrizko Aresti hau zeritzona. Eta eskertzeko modukoa da esandako talde bien zaletasun hori, beraiei esker mantendu delako publikoki bizirik bilbotar bakar batzuen bihotzengan gordeta zegoen miresmena.\nEgia esan, askoz gehiago gustatuko litzaidakeen idaztea “bilbotar askoren edo gehienen bihotzengan”, baina, duela hilabete batzuk Bizkaiko manexak elkarteak antolaturiko omenaldia ikusirik, ezin dut benetan besterik esan egiari huts egin barik. Zorionez, badirudi Bilboko euskal poetarik zintzoena eta gizon argienetarikoa izan zena dagokion tokia berreskuratzen ari dela apurka-apurka, neke askoren artean eta euskaltzale temati batzuen ahaleginari esker bada ere. Maskarada taldearen eskutik etorritako Kaio luma zikin hau horren erakusgarri izan daiteke.\nArestiren hainbat testu\nAntzezlanaren egitura aztertzen hasita, Arestik emandako hitzaldi baten inguruan eratuta dagoela dirudi, baina, egiatan, esandako hori hasierako aitzakia besterik ez da, emanaldian poetaren hitzaldi batzuez gain beste osagai asko agertzen baitira, hala nola berak idatzitako antzerki lan bi —haietariko bat zer eta tobera bat, harena bai ausardia!—, iritzi artikulu batzuk —ezin galtzeko modukoak Euskaltzaindiari edota euskaldun berrioi buruzkoak—, hainbat gutun eta itzulpen harrigarri, Brechtiar kutsu eta mailako poesia mordo bat (Ez zazue tapa gizonaren ahoa, Iltzen naizenean edota Nire aitaren etxea ezaguna tartean), eta, beste edozeren gainetik, Olerkaria (Denporatik ateratzen den probetxuaren ipui barregarria) izeneko ipuin liluragarria, berez Nobel saria mereziko lukeena bere soiltasun biluzian, mundu honetan justiziarik balego.\nBarka egidazue, lagunok, antzezlan baten testuarekin hainbeste luzatzeagatik, baina, ulertuko duzuenez, hitzak dira muntaia honetako gatz eta piperra. Horrela ulertu dute Maskaradako lagunek, eta bide beretik joan da Patxo Telleriaren dramaturgia aberasgarri eta arin-arina, Arestiren testuei ohorezko lekua uneoro utziz eta, aldi berean, Arestiren ideiek sortutako eztabaidak eta liskarrak ederki islatuz Mikel Martinezek gorpuztutako zenbait pertsonaia histrionikoren bitartez.\nIzan ere, Arestiren pertsonaiak (Patxo Telleriak antzeztuak) orduko euskal gizarteak botatako irainak eta kritika gupidagabeak jasotzen ditu emanaldian zehar, Mikel Martinezek bere aktore gaitasun itzelak erakusten duela Euskaltzaindiko kide, bilbotar erdaldun peto-peto, euskaltzale folkloriko edota udaleko agintari gezurtiarena egiten duen bitartean.\nBestalde, ezin ukatu benetan perkusioak lan honetan jokaturiko rola. Hasieratik bertatik entzuten dugu Adolfo G. Gorriak jotako bateria aberatsa —Bilboko itsasadarreko garai bateko paisaia industrial ederrak atzealdean proiektatzen direlarik— eta zalantzarik gabe gomendatzen dizuet lan hunkigarri hau ikustea (entzutea hobeto esanda) berak sortutako soinu delikatuengatik besterik ez bada ere.\nAmaitzeko, zer esan ahalko dut ba, bilbotar eta euskaldun berri naizen aldetik: etor zaitezte, lagunok, Bilbora, Euskal Herritik edozein lekutatik ere, antzezlan miresgarri hau ikustera, aroak eman digun poetarik kementsuenaren hitzekin gozatzera, gure herriak bizi izan dituen eta zoritxarrez bizi dituen kontraesanak ezagutzera, ez zaitezte damutuko eta.


💤 Kalitate handiko txakurren ohe biskoelastikoak – baluka mascotas\nGaldetu diguzu eta harago joan gara\nEredu berria buruko aldagarriarekin\ngurekinmemoria aparra txakur oheak, zure hezurrak eta artikulazioak babestuko dituzu\nMaite izango duzu maite duela\nAhaztu ilea eta orbanak\nZure izena DOAN brodatuta\naukeratu zure txakurraren ohea\nTxakurrentzako koltxoi biskoelastikoa PREMIUM\nezagutu zergatik den hain berezia\naukeratu zure txakurraren koltxoia\nMemory-apar txakurren ohea PREMIUM\nDOAN bidalketa Penintsulara eta Balear Uharteetara\nErosi %100 segurua\nbeste ez bezalako barrualdea\nZure koltxoi berria material biskoelastikoz edo memoria aparra.\nIrmoa, dentsitate handiko eta kalitate handiko aparra erabiltzen dugunez. Gure koltxoiak blokeekin eginak dira, eta ez maluta biskoelastikoekin, oraindik «besteen hondarretako zatiak» baitira.\n'rekinmemoria efektua', primeran egokituko da zure maskota gorputzera eta zure atsedena ongizate eta plazer une bihurtuko du.\nKoltxoia balukaDREAM presio egokia egingo du zure maskoten gorputzean, edozein dela ere bere tamaina.\nAtseden hartzen duzun bitartean, guk zaintzen dugu zaindu zure hezurrak eta artikulazioak, artrosia, artritisa, bursitisa edo aldakako displasia bezalako gaitzak arinduz.\nEta zure maskota gaztea bada, hura prebenitzen lagunduko dizugu!\naukeratu zure ohea\n... luxuzko kanpoalde baterako,\nEhuna egiteko moduak ezinezkoa egiten du ilea trabatu, gogorrenak ere. Bermatuta edo zure dirua itzuli.\nKendu ilea eskuarekin edo eskuila leun batekin astinduz.\nzapi heze batekin uzten dute\nBeraz, irakurtzen ari zaren bitartean. Gomagoma bat erabiliko bazenu bezala. Pasa zapi heze bat orbanak zirkuluak eginez eta... tachán!\nLokatza, janaria, gernua, odola...\nMagia dirudi, baina hala da teknologia.\nAkaroak eta bakterioak kanpora\nez zaitugu etxean nahi\nkoltxoiaren estalkia balukaDREAM akaroen, birusen eta bakterioen aurkako hesi gisa jarduten duen tratamendua barne hartzen du.\nGainera, bakterioen jarduera kentzen du %99,9an eta birala %91.\nHori lasaitasuna da zuretzat eta zure maskotarentzat.\niltzeak ez du arazorik izango\nEstalkia ehuntzeko moduagatik eta zuntz sintetikoko estalduragatik, animaliaren azazkalak eragindako zartadura edo/eta haustura saihesten du.\nahaztu zure txakurraren ileaz\nzapi heze batekin\nBeraz, irakurtzen ari zaren bitartean. Gomagoma bat erabiliko bazenu bezala. Pasa zapi heze bat orbanaren gainean zirkuluak eginez eta... tachán!\nMagia dirudi, baina teknologia da.\naukeratu zure txakurrentzako oherik onena\nKanpoko estalkiak akaroen, birusen eta bakterioen aurkako hesi gisa jarduten duen tratamendua du.\nGainera, bakterioen jarduera kentzen du %99,9an eta birikoa %91ean.\nzure txakurraren edo katuaren iltzeak ez dira arazorik izango\nGure bezeroek guri buruz esaten dutena\n59 iritzietan oinarrituta\nHemen eskuz egina\nKanpotik ez dugu materialik ekartzen. Ez da beharrezkoa hemen kalitate, konfiantza eta bermerik handiena dugulako. Onena ziur aski.\ntxakurren oheakbalukaDREAMEsklusiboak dira eta ia eskaeraren arabera egiten dira. Zure txakurraren izena esan bezain pronto, abiatzen gara.\nFamilia ugaria gara, eta familiekin gaude. Familien tailerrak kontu handiz egiten dituzte ohe-estalkiak banan-bananbalukaDREAM.\nKanpoko estalkirako dentsitate handiko aparra soilik erabiltzen dugu irmotasun eta ehunarekin, propietate bereziak dituena: ilearen aurkakoa, orbanen aurkakoa, akaroen aurkakoa eta usainaren aurkakoa.\naukeratu orain zure ohea\nAlex O'Dogherty Liarekin\nRosa Lopez eta Lola\nDani Moreno (El Gallo) eta Micky\nJuanma Romero eta Tropi\nEuropa FMko esataria\nMarc Caldero eta Bruno\n"Dagoeneko eguerdia da" Telecinco-n\nJonathan Santiago Cocorekin\n"Copla deitzen da" Canal Sur Television\nNola laguntzen die zure hezurrak eta artikulazioak?\nGure koltxoi terapeutiko aurreratua balukaDREAM, biskoelastikoz egina dago edo Memory Foam. “Memoria” du, sakatu ondoren bere formara itzultzen da. Horrek esan nahi du zure txakurraren hezurrak eta artikulazioak beti presio egokian gelditzen direla, ez gogorregi ez bigunegi.\nAldendu koltxoi edo ohe leun horietatik, ez baitute osasunari ezer onik egingo.\nIraunkortasun handia ere badu.\nKoltxoia balukaDREAM presio ezin hobea egiten du, animaliaren gorputzera ezin hobeto egokitzen da bere "besarkada-efektuarekin", artikulazioetako gaixotasun posibleak prebenitu eta arinduz.\nIleak nola kendu\nIkus dezagun zein erraza den zure maskotari ilea kentzea gure koltxoietako batean balukaDREAM.\nAhaztu zenbat eskuila egin arren kentzen ez diren ile horietaz, ehunean sartzen diren eta banan-banan kentzen badituzu bakarrik alde egiten dutenak.\nPillingen aurkako gure koltxoiarekin balukaDREAM, eskuz edo eskuila batekin emanez nahikoa duzu. Ikusi bideoa eta ikusiko duzu zein erraza den.\nNola kendu olio orban bat\nIkus dezagun zein erraza den gure koltxoietako batean olio orban bat kentzea balukaDREAM.\nEgin proba eta hartu olio lata bat. Olio korronte bat isuri koltxoi batean balukaDREAM. Sukaldeko papera edo paperezko zapi bat besterik ez duzu beharko. Erresistentzia badu, gehitu ur pixka bat.\nBideoan ikusiko duzue desagertzeko papera pasa besterik ez genuela behar izan.\nMagia? Ez, teknologia.\n(orbanen aurkako baldintza gehienez 24 ordutan ekoiztutakoentzat)\nJanari orban bat nola kendu\nEa zein erraza den gure koltxoietako batean saltsa orban bat kentzea balukaDREAM.\nOndo ibili ondoren, ezer hoberik ez dago zure txakurra jateko zerbait onarekin saritzea baino, eta seguru bere tokirik gogokoena eramango duela.\nProba ketchuparekin egingo dugu normalean orban zaila izaten delako, nahiz eta, noski, zure txakurrak jan behar duena ez den, baina adibide on gisa balio du. Hau kudeatu ahal baduzu Zure txakurrak koltxoi gainean jateko hartzen duen guztia maneiatu dezake.\nMagia? Ez, teknologia da.\nNola kendu markatzaile orban bat\nIkus dezagun zein erraza den gure koltxoietako batean errotulatzaile orban bat kentzea balukaDREAM.\nArgi dago zure txakurra ez dela koltxoi gainean errotulagailu batekin marrazten ibiliko, baina etxean umeak izan ditzakezu...\nDena den, markatzaile orban bat hain erraz ateratzen bada, imajinatu besteak.\nUrarekin eta sukaldeko paperarekin kenduko dugu.\nNola kendu iodo orban bat\nIkus dezagun zein erraza den gure koltxoietako batean iodo orban bat kentzea balukaDREAM.\nAgian egunen batean zure txakurra behin desinfektatu beharko duzu iodoarekin zauria, eta oso erraza izango da zure koltxoia zikindu... orbana kentzea bezain erraza.\nBideoan ikusiko duzu urarekin eta sukaldeko paperarekin bakarrik kentzen dugula.\nNola kendu lokatz orbanak\nEa zein erraza den gure koltxoietako batean lokatz orban bat kentzea balukaDREAM.\nErraza da ibilaldiaren ondoren zure txakurrak ondo atseden hartzea bere koltxoi gainean.\nBideoan ikusiko duzu zer Azkar Lokatza kenduko duzu.\nMaiz egiten diren beste galdera batzuk\nGuretzako edo gure familiarentzako koltxoi bat erosten dugunean, ez dugu zalantzarik: kalitatezko bat nahi dugu egunero erabiliko dugulako. Eta gure maskotarentzat? Arreta bera ematen al diogu?\nZure txakurra sofan igotzen al da? Zure katua sofara igotzen al da?Utzi behar al dut? Eta erantzuna da... biei gustatzen bazaizue, zergatik ez? Askotak (txakurrak edo katuak) gure sofan edo ohean atseden hartzen dute. Arrazoiak anitzak dira: oso eroso sentitzen dira, lagunduta sentitzen dira, gure usaina hautematen dute... Argi baduzu EZ duzula nahi zure txakurra sofan jartzea, badaude hori ez egiteko entrenatzeko, zure aurrean behintzat. Katu batekin konplikatuagoa da baina ez ezinezkoa.


Elhuyar – Page 49 – Kultura Zientifikoko Katedra\nGarunak atsedenean oroitzapenak errepikatu eta lekuz aldatzen ditu\nLondresko Unibertsitatean egindako ikerketa baten arabera, ekintza bat egin eta ondoren atseden hartzean, garunean oroitzapenak errepikatu egiten dira, eta, jarraian, garuneko beste gune batera transferitzen dira.\nZika birusak mikrozefalia eragiten duela baieztatu dute\nZika birusaren eta mikrozefalia zein beste gaixotasun neurologiko batzuen arteko lotura frogatutzat eman du Estatu Batuetako Gaixotasunen Kontrolerako eta Prebentziorako Zentroak (CDC).\nGiza enbrioiak genetikoki eraldatu dituztela adierazi dute, bigarren aldiz\nGIB birusarekiko erresistentzia emateko helburuarekin, giza enbrioien genoma eraldatu dute Txinan, CRISPR teknologiaren bidez.\nGenomarik txikiena duen zelula sintetizatu dute\n473 gene; horiek dira bakterio batek bizirik irauteko eta ugaltzeko behar dituen gutxieneko geneak. Hala frogatu du Craig Venterren taldeak, Science aldizkarian argitaratu duen ikerketan: Design and synthesis of a minimal bacterial genome.Syn3.0 deitu diote, eta bizitzaren oinarria ezagutzeko bidean lorpen garrantzitsutzat jo dute ikertzaileek.\nEmakumeek gaixotasun autoimmune gehiago izatearen azalpen bat eman dute\nBi X kromosoma izateak gaixotasun autoimmuneak izateko joera handitzen duela ondorioztatu du Pennsylvaniako Unibertsitateko ikertzaile talde batek. Ikusi dute emakumeen linfozitoetan X kromosometako bat ez dela guztiz isiltzen, eta horrek kasu batzuetan gaixotasun autoimmuneak eragin ditzakeela.\nHezurren Osineko homininoak neandertalen lerrokoak zirela erakutsi du DNA nuklearrak\nHezurren Osineko fosilen DNA nuklearra aztertuta, ondorioztatu dute duela 430.000 urteko gizaki haiek ahaidetasun handiagoa zutela neandertalekin, denisovarrekin baino. Aurrez, DNA mitokondrialaren analisi batek kontrakoa iradoki zuen. Ezusteko emaitza izan zen, hezurren morfologia neandertalenaren oso antzekoa baitzen. Orain, DNA nuklearraren analisiak neandertalen lerrokoak zirela berretsi dute.\nHominidoak ala homininoak, zer gara gu?\nOrain, gure leinuko genero eta espezie horien taldea izendatzerakoan zein izen erabili beharko genuke? Batzuk “hominido” hitza erabiliko lukete; beste batzuk, aldiz, “hominino” izendatuko lituzkete eta aipatu beharra dago azken termino hau dela gaur egun zientzialarien artean hobesten dena. Baina badaude oraindik hain ezagunak ez diren beste aukera batzuk, hala nola, “hominineak” eta “hominoak”.\nTxorien kantuaren egitura konplexuak harritu ditu zientzialariak\nKaskabeltz japoniarraren (Parus menor) kantua aztertuta, txorien komunikazioa ikertzaileek uste zutena baino konplexuagoa dela ikusi dute, gaur bertan Nature Communications aldizkarian argitaratu den lanaren arabera. Izan ere, kaskabeltzek hainbat oinarrizko nota erabiltzen dituzte kanturako, baina haiek konbinatuta esanahi anitzeko deiak sortzen dituztela ikusi dute, gizakiok ere hitz mugatu batzuekin esanahi desberdineko esaldiak sortzen ditugun bezala.\nEstresak sistema linfatikoaren bidez minbizia hedatzea eragiten du\nEstresak minbizia hedatzea eragiten du, sistema-linfatikoaren bidez. Ondorio horretara iritsi da nazioarteko ikertzaile-talde bat, saguekin egindako ikerketa batean. Estres kronikoak hodi linfatikoen kopurua eta diametroa handitzen duela ikusi dute, eta horrek minbizi-zelulak hedatzea errazten duela.\nEbolari aurre egiteko antigorputz eraginkorrak aurkitu dituzte\nEbolari aurre egiteko antigorputz oso eraginkorrak isolatu ditu nazioarteko ikertzaile talde batek, 1995eko Kikwiteko (Zaire) izurritik bizirik ateratako pertsona baten laginetik. Gaur Science aldizkarian argitaratu dutenez, tximinoekin egin dituzten probetan oso emaitza onak lortu dituzte, baita tratamendua birusarekin infektatu eta bost egunetara hasita ere.


JARDUNIAN – Maia Ossa Rissanen | danbolin\nJARDUNIAN – Maia Ossa Rissanen\n“Euskara klaseak ematen hasiko naiz Helsinkiko Unibertsitatean; 24 ikaslek eman dute izena jada”\nEsku artean mapa bat hartu eta gora begiratzen badugu, azken lur arrastoak atzematen diren tokiraino, Finlandiarekin aurkituko gara, besteak beste. Zonalde hotz horretara bidaiatuko dugu artikulu honetan Maia Ossa Rissanenen eskutik. Arroabekoa bera, bi urte pasatxo da Finlandian lur hartu zuela. Sorterrian harrapatu dugu guk, eta Eskandinaviako herrialdeak gordetzen dituen sekretuen berri eman digu.\n– Noiz eta zergatik abiatu zinen Finlandiara?\n2013ko azaroan iritsi nintzen herrialdera. Aurrez, ordea, Ingalaterra eta Irlandan zehar bidaiatzen ibili nintzen, hilabeteren bueltan. Hasierako plana Laponiara joatea zen, samien hizkuntza ikastera. Planak, ordea, ez zuen aurrera egin eta Helsinkin geratzea erabaki nuen, bertan bizia bilatzeko.\nItzulpengintza ikasi nuen Gasteizen. Amaitu berritan galdera egin nion nire buruari: “Eta orain, zer?”. Ez neukan gurasoen etxera itzultzeko asmorik, nahiz eta jakin lana izango nuela. Baina ez nuen Arroabean geratu nahi. Gainera, Finlandia amaren herrialdea denez, banuen ongi ezagutzeko gogoa.\n– Iritsi berritan, zerekin aurkitu zinen?\nSenide batzuk ditut bertan, eta Erasmusen ezagututako lagun pare bat ere bertan ziren. Lagun horietako baten etxean hartu nuen ostatu lehenbizikoz, harik eta beste pisu bat topatu nuen arte. Hasiera haietan lan ezberdinak egitea egokitu zitzaidan: umeak zaintzen, fabrika batean, tabernan zerbitzari… Hala ere, esan behar dut gaur egun baino errazagoa zela orduan lana aurkitzea. Adibidez, anaia joan berri da eta hari gehiago ari zaio kostatzen lana aurkitzea. Finlandieraz moldatzeak ere lagundu zidan, izan ere, amak betidanik egin digu finlandieraz etxean.\n– Beharrezkoa al da finlandiera jakitea bizimodua garatu ahal izateko?\nLana aurkitzerako orduan, behintzat, oso garrantzitsua da. Beste herrialde batzuetatik hara joanak diren lagunak kexu dira; jendeak espero du ingelesarekin bakarrik ongi moldatu zaitezkeela. Badira taberna batzuk ingelesez soilik egiten duten zerbitzariak dituztenak, baina oso gutxi dira. Nik nire bizimodua finlandieraz egiten dut, baina baditut lagun galiziarrak ere, adibidez; horiekin gazteleraz egiten dut.\n– Zertan aldatu zitzaizun bizimodua Arroabetik abiatu eta Helsinkin lur hartzean?\nUrtero joan izan naiz hara familia ikustera, beraz, banuen herrialdearen nondik norakoen berri. Txoke handirik ez zen izan. Esan daiteke, agian, egunerokotasuna dela ezberdina: hemen tabernak dituzu, eta herri txikietan oso gertukoak dira harremanak; Helsinki, ordea, hiri bat da, eta guztia da askoz anonimoagoa. Ez dago herri giro hori, ezta herri txikietan ere.\nSuerteko izan nintzen ni, eta azkar egin nuen nire kuadrillatxoa. Egoera antzekoan zegoen jendea zen, ikasketak amaitu eta bizitza berri baten bila zebilena. Finlandiak ospe ona dauka, bizi kalitate altuaren ondorioz, eta gazte ugari joaten da hara, ikastera edo lanera. Bestalde, jendea joan eta etorri egiten da: hasierako lagunetatik gutxi gelditzen dira hemen, eta jende berria ezagutzen joan naiz.\n– Unibertsitatearen inguruan egiten omen du bira, batik bat, zure bizitzak…\nAsko aldatu da nire bizimodua iritsi nintzenetik. Frantses Filologia ikasteari ekin nion, baina Antropologian sartzeko asmoa nuelako. Ahalegindu nintzen baina ez nuen lortu. Banuen modu bat, ordea, Antropologiako karreran sartu gabe hainbat ikasgai hartzeko, eta horretan dihardut momentuan. Azken aldian pare bat itzulpen proiektu mardul ere izan ditut esku artean: finlandieratik eta frantsesetik liburu bana itzuli dut euskarara. Ez da oso ohikoa enkargu horiek jasotzea baina…\nUrtarrilean, berriz, euskarako klaseak ematen hasiko naiz Helsinkiko Unibertsitatean. Finlandiar bat aritu da jardun horretan hamar urtez, baina utzi egin du. Esan daiteke finlandiarrei asko gustatzen zaiela hizkuntzak ikastea. Finlandierarekin batera suediera ere hizkuntza ofiziala da, eta gehienek ongi dominatzen dute ingelesa. Euskarak, hizkuntza txikia eta berezia izanik, sortzen die nolabaiteko interesa. Momentuz, 24 pertsonak eman dute izena. Pixka bat urduri nago, inoiz ez baitut horrenbeste jenderen aurrean klaserik eman. Baina gogotsu nago.\n– Erraza egin al zitzaizun goi mailako ikasketetara sartzea?\nUnibertsitatean sartzea ez zitzaidan zaila egin, batez ere frantsesa banekielako lehendik, baina garrantzitsua da bertako hizkuntza kontrolatzea. Beste kontu bat diru laguntzena da, eta nik horretan abantaila bat daukat: finlandiar nazionalitatea ere badudala, alegia, nazionalitate bikoitza daukat. Nik, finlandiar guztiek bezala, diru laguntza jasotzen dut ikasteagatik; ikastea doan da eta gainera diruz laguntzen naute. Diru laguntzak finlandiarrentzat soilik dira printzipioz, hala ere, kanpotik doan edonorentzat ere doakoa da, oraingoz, unibertsitatean ikasketak burutzea.\nFinlandiako kulturan, ikastea ongi ikusia dagoen zerbait da. Gazteek ikasteari denbora eskaintzea nahi dute, eta denbora horren kostua ez erortzea gurasoengan. Hemen, aldiz, ikasketa guztiak gurasoek ordaintzen dituzte gehienetan. Gainera, ikasketak eta lana uztartzeko erraztasun gehiago daukate: egoera ekonomiko hobea izan arren eta ikasteagatik diru laguntzak jaso arren, gazte askok erabakitzen du ikasi bitartean lan egitea. Hori hala, 18 urterekin etxetik ospa egin eta oso autonomoak bilakatzen dira finlandiar gazteak, ez hemen bezala!\n– Hezkuntza arloan Finlandia herrialde aurreratua dela agerian geratu den bezala, zer esan ahal didazu bestelako arloen inguruan (osasungintza, ingurumenarekiko errespetua, garraio publikoa…)?\nOsasungintzari dagokionez, ikasleek, adibidez, euren osasun sistema propioa daukate. Unibertsitateko kostuak urteko 100 eurokoak izaten dira, eta hortik bideratzen da, besteak beste, osasun arloko arreta. Izan ere, osasungintza publikoan zerbitzuak oso oso mantsoak dira, eta askok bide pribatutik jotzen dute. Lantoki askotan ere osasun-seguru pribatua eskaintzen da.\nIngurumenarekiko errespetuari dagokionez, askoz ere aurreratuago daudela esango nuke. Betidanik izan dute errespetu gehiago naturarekiko eta, adibidez, ez da hainbeste edifikatzen eta naturarekin kontaktuan egotea gustatzen zaie. Oso ohikoa da uda garaian landa eremura alde egitea denbora batez, naturarekin harreman zuzen horren bila. Bertako kulturaren parte da. Hirian bertan ere berde gehiago dago eta jendeak hobeto zaintzen ditu bazterrak. Ekologia baina, neurri handi batean, itxurakeria iruditzen zait. Zentral nuklear berri bat eraiki nahian dabiltza, adibidez, eta gutxi hitz egiten da horretaz.\nGarraio publikoari dagokionez, hiri handietan oso ondo dago, baina herri txikiagoetan gabezia handiak daude. Herri txikiak, txikiak izateaz gain, oso sakabanatuta daude; edonora joateko autoa hartu beharrean dira. Adibidez, nire amonaren udalerritik hirigune nagusira joateko kotxez ia ordubete egin behar da. Eta etxetik dendara edo enkarguak egitera joateko 7km egin behar ditu izebak.\n– Uda honetako irudi bilakatu da Europa iparraldea helburu duten errefuxiatuen ilarak ikustea. Ze jarrera dute finlandiarrek eurekiko?\nUne honetan herrialdearen arazo handienetako bat errefuxiatuen afera da. Nire sentsazioa da, orokorrean, ongi hartuak direla. Baina aurkako jarrerak ere asko azaleratu dira. Azken aldian mugimendu neonaziek eta alderdi nazionalista eskuindarrek indar handia hartu dute. Adibidez, izan dira errefuxiatuak hartzen dituzten harrera zentroen aurkako erasoak. Manifestazio ugari ere antolatu dituzte, herrialdearen mugak ixtea aldarrikatuz. Ekonomia ezegonkortzeak ere eragina dauka atzerritarrekiko jarreran, dirua “sasi-errefuxiatuei” oparitzen ari diren irudipena baitute eskuindarrek. Azken aldian talde faxista batzuk kaleak “zaintzen” hasi dira, eta okerrena da Gobernuak ez ikusiarena egiten duela. Are gehiago, mugimendu antifaxistaren aurkako jarrera ere hartu izan du Gobernuak.\n– Zer paper jokatzen dute mugimendu sozial aurrerakoiek Finlandian?\nSentsazioa daukat mugimendu sozialen jarduna oso instituzionalizatuta dagoela. Izan feminismoari dagokionez, izan arlo ekonomikoan, kaleak ez daude aldarriz josita, balizko ongizate horren pean ikusezin bilakatzen baitira. Egia da Finlandia, gizon eta emakumeen arteko berdintasunari erreparatuta, gurea baino herrialde aurreratuagoa dela: berdintasun gehiago nabari da maila guztietan, emakumeak aspaldidanik dira independiente, amatasun eta aitatasun bajak daude bi gurasoak zaintzaz arduratzera bultzatzeko… Esan genezake sistema bera dela parekideagoa.\nOrain, esaterako, egoera ekonomikoa okerrera doala eta, jendea mugitzen hasi dela ematen du. Hezkuntzan egin asmo dituzten murrizketen aurrean manifestazioak egin dira eta Helsinkiko unibertsitatea bi aldiz egon da okupatua horren harira.\n– Identitate sexualei dagokionez, herrialde aurreratua al da Finlandia?\nAlde handia dago hirien eta herri txikien artean. Helsinkin, adibidez, lasai asko joan daitezke sexu bereko bi pertsona eskutik helduta, eta hemen baino ohikoagoa da sexu bereko bi guraso ikustea euren umearekin. Egia da, nire kasuan, Euskal Herrian ez dudala inoiz egoera zailik bizi izan lesbiana izateagatik. Nahiz eta ni herri txiki batekoa izan, eta jendeak hasieran hitz egiten duen, errespetua nagusitzen dela iruditzen zait. Baina askorentzat gogorragoa da, familiaren eta inguruaren araberakoa da hori. Eta ez dago batere normalizatuta; Finlandian apur bat gehiago.\n– Finlandiako bidaia, asko luzatuko da edo itzulerako txartela epe motzean hartu nahi duzu?\nBa esango nuke gaur arte bezala jarraituko dudala, ver venir, luzerako planik egin gabe. Bi urte pasatxo daramatzat bertan eta iruditzen zait orain ari naizela nire tokia egiten, nire moduko jende gehiago ezagutzen. Asko ikasi dut bertan; orokorrean, bizi-esperientzia desberdina izaten ari da. Eta sentsazioa daukat oraindik zuku gehiago atera diezaiokedala: nahi dut bertan gehiago bizi, gehiago ikusi eta ikasi. Epe motzean behintzat ez dut itzulerako biderik hartuko. Baina Euskal Herrira bisitan etorritakoan, beti ematen dit pena alde egiteak. Lehenago edo beranduago itzuliko naiz, seguru.\n‘Ikas-jolas’ egitasmoaren berri emateko bilera zabala egingo dute asteazkenean Portalen\nPrevious Article AIZARNA BERTSOLARIA\nNext Article “Esne partitzea baino zerbait gehiago”


barren.eus - Urruneko dantzak gertuko\nUrruneko dantzak gertuko\nArgitaratua: 2018-07-22 17:24\nKenyako berotik eta Siberiako hotzetik Elgoibarko Maalako parkeko goxotasunera eta gertutasunera. Hala aurkeztu zuen Haritz dantzari taldeak aurtengo folklore jaialdia, eta halakoxea izan zen.\nHaritz Euskal Dantzari Taldeko kideak izan ziren oholtza gainera igotzen lehenak. San Lorenzo egunean Berastegiko plazan dantzatzen diren dantzak eskaini zituzten Maalako eszenatokian. Brokel-dantzaren zikloaren egitura antzekoa duten dantza horiek fisikoak eta exijenteak dira oso. Mugimendu bereziak egiten dituzte dantzariek, aipagarriak dira, ostiko azkarrak, besoekin egiten diren mugimendu indartsuak edota saltoetan gerria mugitzeko modua. Kapitainak paper berezia jokatzen du, bere lana baita atzeko gainerako hamabi dantzariak gidatzea.\nGipuzkoako abuztuko festetatik Kenyako folklore afrikarrera egin zuen jauzi jaialdiak. Naiorobi hiriburuko African Tumbas taldeak euren folkloreko parte diren ezkontzak, jaiotzak, igarotze-errituak, uztak, gerrak, jaialdi erlijiosoak edota heriotza irudikatu zituzten Maalan. Tradizio horren sustraiak tribuetako ehiztariek euren ehiza-istorioak kantuen eta dantzen bidez kontatzen zituzten haietan aurkitu behar dira. Kenyako bizimoduaren alderdi guztietan oraindik topa daitezkeen praktikak dira, eta herrialde hartako hainbat komunitate etnikotako historia, erlijioa edota ohitura sozialak azaleratzen dituzte. Maasai dantzek ere Keniako beste ekitaldi batzuk irudikatzen dituzte, gerlarien adin nagusitza zeremoniak edota eguneroko zereginak. Eta, musikari dagokionez Hakuna Matata abestia ere kantatu zuten, publikoaren laguntzaz.\nAfrikako paraje beroetan sortutako dantzen ostean Siberitik, Altaiko Errepublikatik, etorritako dantzariak eta musikariak igo ziren oholtza gainera. 1967an sortutako Ongoki taldeko dantzari errusiarrek zur eta lur laga zituzten Maalan batutako lagunak energiaz eta elastikotasunez beteriko dantza, jauzi eta txiribueltekin.\nOhi duten legez, Haritzeko dantzariek eman zioten amaiera folklore jaialdiari. Zuberoako dantzak eskaini zituzten oholtzara igo ziren bigarren aldian. Maskaradetan dantzatu ohi diren zenbait zati, ofizio, koreografia eta jauzi dantzatu zituzten Elgoibarko manexek.\nARGAZKI-BILDUMA: 32. Nazioarteko Folklore Jaialdia\nKenya, Siberia eta Euskal Herriko folkloreak Maalan bat egingo dute barixakuan (2018-07-18)\nMaalako parkea India, Txuvaxia eta Euskal Herriko folklorez bete zuten (2017-07-22)


Txikipedia:Meridiano - Wikipedia, entziklopedia askea.\nLatitudea (paraleloak) eta longitudea (meridianoak)\nMeridianoak koordenatu geografikoetan erabiltzen diren asmatutako lerro batzuk dira; zehazki, lurraren errepresentazioetan, bi poloetatik igarotzen diren lerro edo zirkulu-erdiak dira. Mundua mapa batean irudikatzeko dagoen Peters-en proiekzioan, meridianoak lerro bertikalak dira. Paraleloekin batera, gure planetako edozein puntu, hiri edo herri errazago aurkitzeko erabiltzen dira. Meridiano guztiek luzera bera dute, 20.000 kilometro inguru, lurraren diametroaren erdia (20.093,93 km zehazki).\nWashingtonen 1884an egindako nazioarteko zientzia-bilera batean erabaki zen erreferentziazko meridiano edo lehen meridiano bakar bat izendatu behar zela, ordura arte erabiltzen ziren ugarien ordez; eta Ingalaterrako Greenwich hiriko behatokia zeharkatzen duena izendatu zen horretarako. Hortik ekialdera, 180 meridiano eta mendebalera beste 180 meridiano egongo zirela erabaki zen (lurrak, beraz, 360 meridiano ditu guztira, lurraren zirkunferentziak 360º dituelako). Alegia, meridiano bakoitzari gradu bat dagokio. Greenwicheko meridianoak lurra bi zati edo hemisferiotan banatzen duela esaten da: meridianotik eskuinera, Ekialdeko hemisferioa dago (0º eta 180º arteko ekialde-longitudeak); eta ezkerrera, Mendebaleko hemisferioa (0º eta 180º arteko mendebale-longitudeak). Meridianoak paraleloekiko perpendikularrak dira, eta haien bidez, lurreko puntu bakoitzaren longitudea neurtzen da, gradutan; horrela jakin daiteke zer distantzia dagoen puntu horretatik lehen meridianora, bai eskuinerantz (ekialderantz) bai ezkerrerantz (mendebalerantz) ere; Greenwicheko meridiano edo lehen meridianoaren longitudea 0º da.\nLehen meridianotik abiatuta, lurreko ordu-eremu edo ordu-zonak ere erabaki ziren: 0 gradutik hasita ekialderantz, orduak gehitu egiten dira, eta mendebalerantz, aldiz, gutxitu. Orduak 24 direnez, 24 ordu-zona daude eta bakoitzari 15º dagozkio.


Ezagutu ETEentzako aseguruak - Blog de actualidad\n2021, 3 azaroa\nEnpresak, oro har, beren jardueraren berezko arriskuei, ingurune ekonomikoari eta ustekabeko gertaerei lotutako beste batzuen eraginpean daude, beren ohiko funtzionamendua alda dezaketenak eta are beren existentzia arriskuan jar dezaketenak.\nHorregatik, zure negoziotik eta istripuzko arriskuetatik eratorritako arriskuen kudeaketa proaktiboa egin behar da, egoera horiek aseguratuz.\nIstripuzko arriskuak murrizteko, aseguruak behar dituzte; izan ere, aseguru horiekin babestu ahal izango dituzte bai beren ondarea, bai beren langileak, hirugarrenei sor diezazkieketen kalteak eta baita beren emaitza-kontua ere.\nGarrantzitsua da eskura ditugun produktuak eta beren funtzionamendua ezagutzea.\nEgoera horiek enpresa txiki eta ertainei eragiten diete bereziki –ETE direlakoei–, beren tamaina dela-eta ahulagoak baitira.\nSarrera honetan, aseguru horiek Lagun Aron nola funtzionatzen duten azaldu nahi dugu labur-labur.\nETEentzako aseguruen funtzionamendua\nEz dakigunez noiz gertatuko diren istripuak edo arriskuek ondorioak sortzen dituzten beste egoera batzuk, garrantzitsua da aurrea hartzea prebentzioaren bidez. Ez dugu jakingo gorabeheraren egun zehatza, baina babestuta egongo gara unea iristen denean.\nArrisku Anitzeko Aseguru batekin babestu gaitezke gure instalazioetan izandako kalte materialen, negozioa gelditzearen edo hirugarrenei eragindako kalteen aurka. Aseguru-etxearen eta enpresaren arteko kontratu baten edo gehiagoren bidez, enpresak estali nahi dituen arriskuak zehazten dira.\nLagun Aron hainbat ETEentzako aseguru daude, eta ezagutu behar ditugu ahalik eta erabakirik onenak hartzeko. Hauek dira aipagarrienetako batzuk:\nErantzukizun Zibileko Asegurua. Hirugarren batek bere jardueraren garapenean sortu dizkiozun kalteengatik egindako erreklamazioen aurrean babesten zaitu. Horrela, segurtasuna eta lasaitasuna bermatzen dizkizu zure ondarea arriskuan jar dezaketen hirugarrenen erreklamazioei aurre egin behar izanez gero\nLagun Aro Saltokiak asegurua. Negozio batek kalteak jasanez gero, negozioak lehenbailehen funtziona dezan pentsatua dago. Lagun Aron daukagun beste produktu bat da.\nLagun Aro Negozioa+ asegurua: Arrisku anitzeko aseguru malgu eta moldagarria da, bezeroari bere beharretara gehien egokitzen diren estaldurak aukeratzeko aukera ematen diona.\nBizitza- edo istripu-asegurua. ETEek hitzarmen kolektiboaren arabera dituzten betebeharrak aseguratzen ditu. Horrez gain, beren langileentzat izan nahi dituzten borondatezko hobekuntzak ditu.\nLaburbilduz, enpresek, ETEek eta autonomoek ziurtatu behar dute ezusteko desberdinen aurka babesteko. Zorionez, aseguru-aukera zabala dago, eta gerta daitekeen ia edozein egoerari konponbidea ematen diote. Horiekin, langileak eta instalazioak ahalik eta baldintzarik onenetan babestuta egongo dira.


Etxepare Euskal Institutuak Euskara eta Euskal Kultura irakurletza berria zabalduko du Habanako Unibertsitatean, Kuban | Etxepare Euskal Institutua\nEtxepare Euskal Institutuak Euskara eta Euskal Kultura irakurletza berria zabalduko du Habanako Unibertsitatean, Kuban\nEtxepare Euskal Institutuak eta La Habanako Unibertsitateak 2015ean sinatu zuen lankidetzarako hitzarmenaren ondorioz, 2016ko azaroan zabalduko da bertan Euskara eta Euskal Kultura irakurletza. Joseba Sarrionandia euskal idazlea izango da, hain zuzen ere, bertako irakurlea; alegia, programa akademikoaren edukia zehaztu eta irakatsiko duena, bai eta gainerako ekintzen arduraduna.\nIrakurletza azaroaren 22an abiaraziko da, “Euskara hizkuntzaren historia” izenburu duen ikastaroari hasiera emanez. Euskara hizkuntzaren historia lexiko-gramatikala eta soziala izango ditu aztergai, Neolitikotik hasi eta gaur egunera arte.\nPrograma akademikoaren hasiera honetan beste hainbat ekintza dituzte aurreikusita: abenduaren 5ean Asier Altunak “Amama” aurkeztuko du unibertsitatean, eta filmaren emanaldia eta gero euskal baserri tradizionalaren bilakaeraz bertaratutakoekin aritzeko aukera izango du. Abenduaren 15ean, berriz, EHUko irakasle Mari Jose Olaziregi, azaroa bitartean Etxepare Institutuko Euskara Sustatu eta Hedatzeko zuzendaria izan dena, euskal literaturaz ariko da "Un viaje por la cultura y la literatura vasca" hitzaldian.\nUdazkenerako beste hainbat adituren mintzaldiak ere antolatzen dihardute; hala nola, Blas de Oterok Habanan eman zituen lau urteen gainekoa, edota Jose Antonio Agirre eta euskal exilioa Kuban aztertuko duena.\nUnibertsitateko eskolez gain, irakurletza honen sorrerak Kubako euskal komunitateari eta euskal kulturaz ikertu eta ikasi nahi duen nornahiri hainbat baliabide berri eskainiko dizkie. Asmo zehatzen artean nabarmentzekoak da abian den Euskal Biblioteka: Habanako euskal komunitateak bildutako 2.000 liburuko fondoarekin hasiko da, eta unibertsitatean kokatuko da. Euskal Zine-forum berri bat antolatzea ere proposatu dute, unibertsitateko zinetokian, hamabostean behin. Bestalde, aldizkari berri bat sortu nahi dute, euskal kultura eta Euskal Herriaren eta Kubaren arteko harreman kulturalak aztertuko dituena (toponimia, mendeetako euskal emigrazioaren lekukotzak…) Eta edizio lana ere ez dute baztertuko, esku artean euskal liburu sail bat sortzeko egitasmoa ere baitaukate.\nHorretaz gain, irakurletza berriak egoitza finkoa eskainiko du euskal kulturaren inguruko jarduera akademiko eta kulturalak antolatu ahal izateko, ikusgarritasuna ere bermatuz. Besteak beste, Kubako euskal elkarteekin eta 1877an sortu zen Asociación Vasconavarra de Beneficiencia erakundearekin elkarlana sustatuko du.


Nortzuk gara | LINCLASTN DOOR PRODUCTS INC\nAte konposatu konposatua\nATE ELEKTRIKOAK DITUZTEN OSAGAIAK EGITEN DITUGU\nOsagaien errendimendu maila altua eskaintzen diegu sarrerako ate sistemei.\nLincLastn 20 urte baino gehiagoko esperientziarekin, osagaien errendimendu maila altua eskaintzen diegu sarrerako ate sistemei.\nFuntzionaltasunean eta estilismoan xehetasunen arreta eskainiz, teknologia modernoarekin konbinatuta, LincLastn-ek iraunkortasuna eta balioa ekarri dizkie sarrerako sistema osoei. Eraikuntza-praktikak kalitatezko produktu, sistema eta prozesuekin hobetzeko konpromisoa hartu dugu, errendimenduarekin bat datozenak eta sektoreko produktu eta zerbitzu guztietako kostu osoko balioa ematen dutenak.\nLASTNFRAMETM ateak elikatzen dituzten osagaiak. Usteldurarik gabeko kanpoko ate jambetatik hasi eta beheko ispiluetara, hobeto funtzionatzen duten, azkarrago instalatzen dira eta gehiago irauten duten kanpoko ate osagaiak egiten ditugu.\nLASTNFRAMETM ateko osagaiak eskaintzen ditu sarrerako sistemetarako aplikazioetarako, ate konposatu konposatuak, adreiluen moldea, t-astragala eta zutoina barne.\nAte Markoak iraunkorrak dira, iraupen luzekoak, eta atearekin kalitatea eta errendimendua hobetzen dute gure atearekin erabiltzen direnean. Gure markoak hainbat ale estilo ditu, edozein kanpoko arkitektura osatzeko.\nLASTNFRAMETM ate osagaiak pvc konposatuak dira, usteltzen, bihurtzen eta zatitu gabe ekoizten dira. Sarrerako ate sistemaren egonkortasunak dira.\nAukeratzen LASTNFRAMETM ate jamb konposatua 4 hazbeteko eta 10 hazbeteko sakoneretarako\nAukeratzen LASTNFRAMETM ate hazbeteko konposatuak 4 hazbetetik 10 hazbetera bitarteko sakoneretarako, sarrerako ate sistemaren hobekuntzak.\nLASTNFRAMETM adreiluzko molde konposatuak mantentze-lanik ez du eta atearen markoaren beste osagaien usteldura-babesaren osagarria da.\nLASTNFRAMETM moka konposatuek rof-proff babesa dute, patioko ate sistemek edo sidelite unitate jarraiek behar duten indarra ematen dute.\nAte eta alboko osagaiek dimentsioa gehitzen dute eta sarrera ateak azentu piezak sortzen dituzte. Astragalak atearen artean definizioa sortzeaz gain, pribatutasun handiagoa lortzeko tartea itxi eta argia iragaztea eragozten du.\nLASTNFRAMETM T-astragal konposatuak ez du tolesturarik, ez du ihesik egiten, babes segurua eta errendimendu ederra eskaintzen ditu sarrera sistemetarako.\nLASTNFRAMETM ateko osagaiek kalitatea, segurtasuna eta babesa eskaintzen dituzte sarrerako sistemetarako.\nJarri gurekin harremanetan gaur WPC ateko jamben, T-barren, adreiluen moldaketen eta T-astragalen inguruko kontsultetarako.\nDoor Jambs deskribapena\nATE ELEKTRIKOAK DITUZTEN OSAGAIAK EGITEN DITUGU.


Ipar Euskal Herrirako Lurralde Elkargoaren desafioa gori-gorian - GARA\nAmaitzeko zorian dugun urte honetan lehen mailako gaia izan da Lurralde Elkargo bereziaren aldarrikapena, eta itxura guztien arabera, datorrenean ere hala izaten jarraituko du. Izan ere, Estatu frantseseko Deszentralizazioaren III. atala deritzon legeak aldaketa garrantzitsuak ekarriko ditu lurraldeak, administrazioa eta erakundeak egituratzeko sisteman.\nHorrek, zuzen-zuzenean eragingo du Lapurdiko, Nafarroa Behereko eta Zuberoako panorama politikoan, lege horren barnean kokatu baita aspaldiko eskakizuna gauzatzeko aukera.\nBatez ere abertzaleen eremutik urteetan egindako lana beste esparruetara zabaldu ostean, inoiz erdietsi den adostasun handienaz jantzi da Ipar Euskal Herrirako erakunde propioaren eskakizuna.\nHilabeteetako eztabaida sakonaren ondotik, lurralde elkargoaren aukerak joera politiko orotako hautetsi gehienen oniritzia jaso du. Ez hori bakarrik, Estatuaren aurrean eskaera hori irmoki defendatzeko erabakia ekarri du berarekin, Ipar Euskal Herriko geroa eta garapena bermatzeko -are eta gehiago krisi egoera honetan- bide egokiena dela ondorioztatu baitute.\nAlta, agintera iritsi aitzin PSk bidalitako seinale baikorrak ilundu egin dira azken asteetan. Manuel Valls Barne ministroaren jarrera ukatzaileak gaina hartu eta Deszentralizazioaz arduratzen den Marylise Lebranchu gobernukideak erdi irekitako atea danbateko batez itxi duela dirudi.\nLege garapenean itxaropena\nLegearen aurreproiektua aurkeztu dute, eta bertan ez da Ipar Euskal Herriaren inongo aipamenik jasotzen. Hala eta guztiz ere, udaberrian Asanblea Nazionalean eta Senatuan egingo den eztabaida lege esparruari dagokiona izango da, eta ondoren etorriko diren legeen garapenean dute itxaropena bai hautetsiek, baita erakunde propioa aldarrikatzen duten Batera plataformak eta gainerako alderdi, erakunde eta herri mugimenduek ere.\nHitzordu hori erabakigarria eta galdu ezinekoa dela jabetuta, norabide horretan ari dira buru-belarri aipatu eragileak. Herritarren eta lekuko hautetsien aldekotasuna areagotzeko helburuarekin.\nLurralde Elkargo bereziaren sorrerarako epemuga 2015a baino lehenagorako finkatu dute, hurrengo lurralde bozak orduan burutuko baitira. Lurralde aitortzaren gauzapenak, gainera, eragin zuzena du gatazkaren konponbidearen alorrean. Beste gai batzuekin batera (preso eta errefuxiatuen egoera, hizkuntz eskubideak...) Parisek badaki, berari dagokionean, aitortza horretan dagoela konponbidearen muina.\nEsparru horretan, beraz, hainbat hautetsi eta ordezkari politikok zein Bake Bidea bezalako mugimenduek azaldutako engaiamenduak ere isla izan beharko luke urte berrian.\nHauteskunde eremuak aldatuz gero, Zuberoa Bearnorekin\nEuskal lurraldeak «mehatxu» berri bati egin beharko dio aurre. Egiazko parekidetasuna bermatzeko xedearekin, duela hilabete lege aurreproiektu berri bat aurkeztu zuen Parisko Gobernuak, departamenduetako hauteskunde eremuen osaketa (kantonamenduak) gutxiengo biztanle kopuru batekin baldintzatuko duena (25.000 aipatzen da). Pirinio Atlantikoetakoak erdira jaitsiko lirateke (egungo 56tik 26ra). Halere, aldaketarekin kontseilari kopurua mantendu egingo litzateke kantonamendu bakoitzak emakume eta gizonezko hautetsi bana izango bailituzke.\nOrain arte, 21 euskal kantonamenduek hiru lurraldeen eremua biltzen zuten eta hor zeukan Garapen Kontseiluak jarduteko esparrua. Horrek Ipar Euskal Herriko eremu fisiko eta geografikoa islatu eta nolabait aitortu ere egiten zuen. Legea bere horretan onartuko balitz euskal eremua apurtuko luke, Zuberoa bereizi eta Bearnoko Oloroe eskualdearekin lotuko bailitzateke.\nHorrez gain, biztanle kopuruaren irizpide horrek euskal lurraldeen arteko desoreka handituko luke, kostaldeko kantonamenduekin alderatuz, barne aldekoek bi kontseilari izango bailituzkete. A.M.


Juan Arana, Loramendi\n53.— Juan Arana Ezpeleta «Loramendi»\n«Bedoña'tar Jokin» edo «Loramendi». Leintz ibarreko Bedoña erritxo lilluragarrian jaio zan Arana 1907-1-27'an, Mendibitzu baserrian. 1920'garren urteko udan, amairu urte ta erdi beterik zituela, Altzatzu'ko kaputxinoetan sartu zan, bost urtetan latin-eta bertan ikasirik. 1925'an Sangotza'n jantzi zuen kaputxino jantzia, urrengo urtean iru botoen eskeintza egiñik. Eliz-ikasketak onela osotu zizkigun: 1926-28'ra Ondarribi'ko komentuan ikasi zuen bi urtez Filosofia ta onen ingurukoak; Lizarra'n ikasi zuen Filosofiaren azken urtea, ots, irugarrena ta Teolojiaren lenena; 1930'tik 1933'ra Iruña'n uritik at datzan komentuan jarraitu zuen beste iru urtetan Teolojia ikasten. Onetan zebillela, 1933'garreneko epaillean gexotu zan eta laster-lasterka Donosti'ra eraman zuten ebakite bat egiteko. «Peritonitis» dalakoak edo estarteko miñak eratsi zuen 1933-3-23'an, 26 urte ozt-oztan beterik zituela ta leen meza esateko ogeitairu egun bakarrik palta zitzaizkiola.\nZaraya euskal idazle argiak au idatzi zigun: «"De mortuis nihil nisi bonum". Egiaren egiz esan genezake gaur Kilon'en aolku eder ori, Loramendiri bizitz-mugaz ara begira gagozkionok. Loramendi deitu zan bera, lorez jantzirik, biotz-lorez beterik bizi izan baitzan. Loramendi bat zan Bedoñar Joakin laguna ta lorezaleok maite genuen biotzez. Maite genuen lurtar lorezaleok, baña maite zuen guk aña zerutar lorezaleok. Lur ontarako lorez beteegi zegola-ta, Jainkoak bereganatu du zeruko edergarritzat. Apaiz-jauregian sartzeko zegonean zeruko jauregira deitu du Apaiz-Nagusiak Jainkoz bete dedin» (Zeruko Argia, 1933, orrilla, 85 orr.).\nOLERKARI.— Geroak zer dakarkekigun ezin igarri askotan. Baiña «nik eta nire inguruak» asko esan nai dute auzi onetan. Barne xamur baten jabe izateak aski balio du gerorako; baita inguruan umetatik dauzkagun gauzak eta azi ta ezi gaituen giroak ere. Loramendi sortzez genuen biotz beroz ta adimen bipillez ornitua, bere olerkiak lekuko. Ortik, bada, berez zan olerkari; «berez zetorkion barnean aditu oi zituen naigabeak, maitasunak eta oiek berekin duten edertasun ta goitasuna olerkietan azaltzea ta abestea».\nBestetik, leku lerdenean sortu zaizun Loramendi. Tantai ta landare loretsuz jantzita dituzu ango jirabirak; soro emankorrak ere ezker-eskubi; bideak sasi ta masustaz gaiñezka, zelaiak lorez ta argiz ñirñir; iretza ori biziak; bat edo beste troka, aizearen biur-toki txairo. Ondoren Altzatzu ta Sangotza, ez dituzu eder-sorburuz urri. Eta Ordarribi! Emen osatu zuen nunbait «Arrantzalien arrats-otoitza». Ondorioz, Loramendi'k badu biotza, ba-du irudimena. Baiña batez ere egia Zaraya'k dion au: «Gazte-gaztetatik ederrak su-bera lur-inguruetako izaki bakoitzarekin zegokion izkuntzaz itz egiten oitua Confontaine'k bezela esan zezakean: "Izaki bakoitza mintzo zait bereziki, ta biotz ondorañokoa det"» (Z.A., 1933, orrilla, 86 orr.).\nOlerkari liriku jainkotia dugu Loramendi; Jainkoa ta onen inguruko egiak ditu batez ere kantagai: gaztetxo zan eta fraille, beraz zer kanta zezakean? «Eder utsa danak, baita ederra Aren gandik artuta duten gaiñerakoak ere, lillura ta zora dezakete olerkaria; ta zoramen orren ondoren bezela, biotz barrenean berezizko izakera sor-arazten diote. Ta orduan olerkariak, musika bezin gozo diran itzetan, sua bezin gartsu diran olerkietan, biotz-ondoa zabaltzen du, oiu egiñaz Jainkoari, Andre Mari'ri, santuai edo baita erlijioa ta oren ezkutapenak lurtarroi entzunaziz» (Olerki, 1962, III-IV, 134 orr.).\nOLERKI-BILDUMA.— Bertsotan ta itz-lauz idatzi zigun Loramendi'k. Eta, beti jazo oi eztana, esku maitekor bat izan dute aren lan guziak. Aita Yurre'k osotu zizun bilduma eder bat lan oiekin. Olerki ta idatzi guziak (Zarautz, 1960) dute izenburua aipatu-lanok. Itxaropena Argitaldariak eman zuen argitara. 196 orrialde. 37 olerki dakarzki, biltzailleak dionez, «Zeruko Argia» illerokotik, Jakintza'tik, «Eusko Olerkiak» liburutik eta MEOE' tik jasoak denak. Azkenez sei lantxo itz-lauz, «Zeruko Argia»-tik artuta.\nBiltzailleak uste du etzuela besterik idatzi. Loramendi'k utzi zituen paper zirri-borroak ere erabilli zizkigun esku artean. «Baña zirri-borro oietatik —dio— ez det gauza garbirik atera al izan: alde batetik, zirri-borro oetako olerki ta idatziak bukatu gabe ta egin gabeak daudelako. Beste aldetik, ez bakarrik itzak, baita lerro erdi ta lerro osoak ere, bata bestearen gañean idatziak baitaude, ezin ditezke irakurri, askotan beintzat. Orrela, paper oietatik olerki bat bakarra, "Aitormendia eresti", atera ta sorta onetan sartu det. Gogoan iduki bear dana da: elertilari guziak dituztela euren zirri-borro paperak: egunean-egunean egin oi dituzten elerti jardunak, ez argitara emateko asmotan egiñak, jarduketan aritzeko baizik. Olakoak ez die nortasunik ematen ezta aintza ta dirdira berririk eransten ta ez dira argitara bear ere. Orregatik, bilduma onetan batu ditudanetatik gañera, ez det uste gauza aundirik agertuko danak, "Loramendi"ren olerki ta idatzietan» (Aurreitza, 19 orr.). Beraz, bilduma ontan dauzkagu Bedoña'tarrak utzi zigun emai osoa.\nNeurri ta tankera askotako olerkiak ditu Loramendik, ao goxoz taiutuak guztiak; arnas aundiko lanak, eta egin zituenak ez dira ezer, ziur asko, egin zezakenaren aldean, baiña «bere biotz aundia edergai ta adigaiaz betetzen ari zanean ta lanerako astirik izango zuen aldirarte eldu baño len, aldegin digu illen aberrira». Tamalgarri benetan euskal literaturarentzat.\nAren lanetatik bi ditugu batez ere aipagarri: Barruntza leyoan eta Arrantzalien arrats-otoitza. Besteak ere alegiz, itzez eta egituraz maisuki borobilduak ditugun arren, biok bulkoz ta biotz-ondoz beteagoak dira.\n«Barruntza leyoan» olerkiak 1932'an Ernani'n ospatu zan Olerti sariketan lenengo saria jaso zuen. Zer sari? Aritzaren adartxo polita, bere ezkur ta guzti, zillar erdoiztatuz egiña. J. Aitzol'ek onela: «Lekaide abesleak maitemiñezko intziriz itz egiten dio Yainkoari. Asis'tar Donearen adurra dario non-nai olerki onek, baño irudiz ta antzekiz ornitua; ez bait-dute auek olerki-giarra bat ere aultzen ez illuntzen, bai ordea arimak Yainkoarekin dituan maitezko artuemanak bizikiago adierazten; eta Yainkoak barneko illunpeak bere argiz danak ditu argitzen, len auts zana, gero dana argi-izpi ta lore ta kanta biurtzen bait-du biotz ezurretarañoko guzia... Yainko-maitezko gañezka ontan aapaldi guzietan ditugu ainbat gogai ta antzeki, ainbat edertasun eta antz-irudi, ezin izango genuke zeatz olerkiaren berri eman. Maitearekiko biozketa zoragarriak berriz, ainbeste ta ain sarri ta usu, norbaitek uste izan dezake ez duketela alkarrekin bear besteko batasunik; aundia dute ordea ta arnasa gero ta aziagotuz, biotz-itxuri ederrak abesten yartzen dute azkenerako olerkari maitemindua... Auxe da "Loramendi"-ren olerki-lanik gurenena. Bikaiñagoak egin al izango zituan noski, Yainkoak gure artean luzaroagoan utzi izan ba'ligu. Aren olermena, azken aldiko idazlanetan, asiberriko bildur-mildur ta lañoak utzita, sutsu, oldartsu, diztikor azaltzen da ta arnari eldu eder-bikaiñik asko eman bear zizkigun» (Eusko Olerkiak, 1932, III, Aurreitza, XIV orr.).\nBigarrena «Arrantzalien arrats-otoitza» duzu, aurreko urtean, 1931'an, Tolosa'ko Olerti jaietarako aurkeztu zuena. «Asiberria Bedoña gaztea —diosku J. Aitzol'ek, ara igorri ziran olerkiak banan-banan aztertzerakoan—: itxaso, aitz, eguzki, itxas-txori, arrantzalien bizitz gogorrak eta oien ziñismen sustraitsuak olerkari kementsuari irudimena mamitzen diote izpi aratzak ixuri araziaz. Goiargi diztikorraren semea degu olerkian» (Eusko Olerkiak, 1931, II, XVIII orr.). Antzetsu egiña du, ta «Barruntza leyoan» baiño obea dala dio Orixe'k, onela: «Olerki ezur-ederra (Arrantzaliena), buruz egiña lenbizi, itzal-apain garbiekin; betegarriz ez dago gaizki; sua ere badario, Loramendiren beste zenbait olerkiri bezela» (Olerkiak, 1960, 30 orr.).\nIRITZIAK.— J. Aitzol'ek: «Olerki mistiku dalakoa, bera da izkuturik izkutuena, bera eldugaitzena, aren barnera banan-banango gizon aukeratu batzu besterik ez dira eldu... Eta (olerki) batzuek ala ere eta Eusko-Olerti egunean, Ernanikoan sarituak bereziki, argi erakusten digu ez zala gure olerkaria mistiku edertasun-dirdaiak nabaitu, ikusi ta azaltzen nolanaikoa» (Eusko-Olerkiak, III, IX orr.).\nOrixe'k: «Badu Loramendik adimena, badu idurimena, badu biotzean sua. Euskera ugaria ta ederra. Arrigarri da, gaxte-gaxte komentura sartu ta andik irten ez, eta ainbeste euskera nola irakurri zun eta buruan eduki. Damurik il zitzaigun gazte, Loramendi; lore ez ezen, igali edo arnari aunitz eman zezakena» (Olerkiak, 29 orr.).\nAntonio Arrue'k: «Oraintsu ildako erdal-olerkari ospetsu batek zion: kendu bertsoei beren igidura, beren musika, baita itzen azken berdintasuna, rima; kendu ondoren itzak berak eta gogoetak, ideiak ere bai; ta ala guziaz, zertxobait gelditzen bada, ori izango da poesia... Loramendiren olerki batzuek irakurtzen badituzute, ta gero beren igiduraz, rimaz, itzez eta ideiaz zearo aztutzen bazerate ere, geldituko zaizute aldi luze batean, buruan ezpada biotzean beintzat bai, alako poesi-zantzu gozo bat. Beraz, Loramendi poeta zan ta gorputz osokoa gañera» (Euskera, Bilbao, 1960, 187 orr.).\nJauregi'tar Koldobika'k: «Bi auek ("Arrantzalien arratsotoitza" ta "Barruntza leyoan"), poesi lirikuaren igali eldu ta naroak ditugu; bigarrena, batez ere, Euskerak diraueño, olerki-zale orok atsegiñez irakurriko dute ta nere lantxo onetan aipatu dizkitzuedan beste olerki polit ta ezti oiek ere, euskal poesi-sorta orotan dizdiz dagikete ta Loramendiren izena euskal olerkari ospetsuenen artean biziko da noski baiño noskiago» (Euskera, 1960, 252 orr.).\nGabriel Aresti'k: «Proba da, iruzpalau izen kenduta, gañerako guztiak berdin izango litzakeala ezer ere eskribitu ezpalute, Euskalerriari ezpaitiote (politak bezela) ohorerik ematen eta munduko atentziora ezin presenta bailitezke. Iruzpalau, oek dira: Orixe, Lizardi, Lauaxeta (ordena onetan), bear bada Loramendi eta besteren bat» (Zeruko Argia, 1963, abenduak 29, 44'gn. zenbakia, 4 orr.).\nEta Zaitegi'tar Jokin'ek: «Loramendi'ren zenbait olerki labur atsegiñago zazkit nere aorako. Adibidez ikusi "Antzekia". Dana dala, erabateko olerkaria zenun. Idurimen mardula zun, baita iturri baten biotzondo-etorria. Euskera bera ere atsegiña du: ortarako lerrenak egin bear izan zitun: yayotzez berea ez zun izkelgia ongi ikasteko. Ortan ere goragarri dugu: euskeraren batasunaren alde biotzez yokatu bai-zizun» (Euzko-Gogoa, 1950, 1, 17 orr.).\nYurre'tar Julen'ek: «Bilduma au egiten ibilli izan naizela, ikasi det olerkietan txikienak diran batzuk, ederren ta atsegiñenak zaizkiela batzuei. Esaterako: "Enada beltza...!", "Illargitara", "Antzekia", "Onatx, erletxoak", "Banoakizu...!", ta abar. Olako txikiak deritzaizkie onenak batzu arei. Orrek esan nai du, guztiek olerkari bikain-bikaintzat dutela "Loramendi"» (Olerki ta idatzi guziak, 25 orr.).\nIzan ere, luze ta labur, ederki landuak daude Loramendi'ren lanak. Ba-zekigun ederra sortzen eta eskeintzen irakurleari atsegiñ emateko eratan. Argia zan buruz ta sentiera urduriz kuin-kuin zeukan biotza. Ondo zeukan euskera, amaren magalean entzuna ta edoskia ari ta ari ikasiz obeagotua. Ortik naitaez aren lanak bikaiñak izan bear. Irudikizun ugariz, larregiz bear bada gaurko ao-xuriarentzat, jantzita dauzka geienak; beste batzuk, txikiak noski, alegi politak dira, euskal jantzi gorri-miñetan.\nGiroak asko dagiala esan dugu asieran. Eta olaxe da. Loramendi ikasle zalarik, gure elerti-loratze zoragarrian gengozen. «Euskaltzaleak» olerti-jaiak ospatzen asiak ziran. «Zeruko Argia» dotore zetorren itz-lauz ta olerkiz: ba-zuen nun idatzi ta nork lagundu. Gazte zan, ikasle ta garai ortan erri-elertia ta elerti jantzia, kulturazkoa, bearrez ta griña biziz ikasi oi da. Giro guzti oni onura atera zion Loramendik, olerkigintzan asiberri izanik ere lan lerden giarrak aragitzeko.\nZer irakurri ote zuen? Etxekoen lanak bai beintzat, Lizardi, Arrese, Jautarkol eta Iraizoz'enak batez ere. Aren lanak ba-dute oien kutsua. Eta erdal olerkaririk? Mistral Orixe'k itzulia, Verdaguer, Gabriel y Galán eta oien sorpenak ere bai; olerki txikiak baitik bat Verdaguer'en Idil-lis i cants mistics dakarkigute gogora. Gaztetatik irakurtzeari eman dionak, ikas-ala ere, liburu asko irentsi ta kurkatu oi ditu.\nGORATZARRRAK.— Lau bederik izan ditu. Lenengo 1935-6-2'an, Loramendi ilda bi urtera. «Euskaltzaleak» bazkunak eratu zuen, ortarako Bedoña'n bertan Loramendi'ren omenez Olerti-eguna antolatuz. Lenengo euskal jaiak Arrasate'n. Gero, igandez, Arrasate'tik eta Aretxabaleta'tik jendea eurrez Bedoñan, Olako gotzaia buru zala. Gotzai-meza, ta ondoren bide kurutzean, izadi ezin ederragoaren erdian, arri-oroigaillua jartzea. J.M. Lojendio'k itzaldia. Olerki-sariak: K. Jauregi'k zillarrezko aritz-adarra; Orixe'k «Arraunketa» poemagatik; erri-bertsoengatik baita J. Dorronsoro, Gazteiz'ko Kadaberatz-Taldeak, Andoni Lizaso ta Agirre'tar Eli'k ere. Txapel eta Zepai bertsolariak, eta Arrasate'ko ta Aretxabaleta'ko eres-batzen jardunaldia.\nBigarrena, 1959-9-20'an ospatu zan Bedoña'n bertan. Bost milla bat pertsona giñan Mendibitzu baserri inguruan. Zelaiko meza ostean, leena espetxeratua izan zala-ta, oroitarri berria jartzea: Loramendi'ren amak berak, estalkiari eragiñez, agertazi zigun; zortzi umek ondoren Loramendi'ren olerkirik bikaiñenak esan zituzten. A. Arrue'k itzaldia. Basarri ta Lizaso'k bertsoak. Sariak banatzea: Olertian, G. Aresti, B. Gandiaga, F. Artola ta Irazoizko Polikarpo sarituak; elerti-kritikan, Jauregi'tar Koldobika ta Yurre'tar Julen Aita; antzertian, E. Erkiaga ta J.A. Martija.\nIrugarrena, 1971-9-19'an, aste osoa eskeiñi zioten Aretxabaleta'ko «Alkar» gaztedikoak, itzaldiak, saioak, abesti-entzuteak eta abarrez. Astearen azkenengo egunez, ots igandez, «Loramendi» izena daraman enperantzan meza abestua, Zumarraga'ko Jon A. kaputxinoaren itzaldiz edertuta. Ondoren, erriko alkateak, jendearen txalo artean, oroitarria danen begietara agertazi zuen: oroitarri au 1936 espetxera eramandako duzu.\nLaugarrena, 1972-7-2'an. Gauzeak jabeari dei dagio-ta, Bedoña'ko gazteak ere, beiñola erritik eraman eta espetxeratu zioten arri ura, aurreko urtean Aretxabaleta'ko enparantzan kokatua, legez eskatu ta berriro Bedoña'ratu zuten. Ortarako, auzo errietako jendez inguruak beterik zeudela, meza izan erriko erretore jaunak emana ta Yurre'tar Julen A. eragilleak itzaldia egiñik. Bedoña'ko goi-goiko bide-gurutzean daukazu gaur yarein-arria; lorak ditu ingurumari, ta ondoan ageri dan fraillea Yurre'tar Julen A. kaputxinoa duzu.\n(Ikus Yurre'tar Julen A., Olerki ta idatzi guziak, Zarautz, 1960, ta Olerti, 1962, III-IV, 124 orr.; S. Onaindia, MEOE, 953 orr.; J. Ariztimuño, Eusko Olerkiak, 1932, III, aurre-itza; eta Eusko Olerkiak, 1933, IV, aurre-itza; Orixe, Olerki ta idatzi guziak, 27 orr.; Jauregi'tar K., Euskera, Bilbao, 1960, V; T. Agirre, Yakintza, 1933, 22 orr.; Izurtza, Euzko-Gogoa, 1950, 1, 17 orr.; Kaiero, Jakin, 15'garren zenbakia, 26 orr.; Zeruko Argia, 1932, agorra, 153 orr.; Zaraya, Zeruko Argia, 1933, orrilla, 85 orr.; G. Aresti, Zeruko Argia, 1963, abenduaren 29'koa, 44'garren zenbakia, 4 orr.; Auñamendi, Literatura, II, 488 orr. ta Diccionario, An-Artazu, 219 orr.; J. Bilbao, Eusko Bibliographia, 216 orr.).


HEREk eta Loqatek lankidetza zabaltzen dute enpresei bidalketa optimizatzen laguntzeko - Geofumadas\nHEMEN eta Loqate-k zabaldutako lankidetza negozioei entrega optimizatzen laguntzeko\nUztaila, 2020 cartografia, Geospatial - GIS\nHEMEN Teknologiak, kokapenari buruzko datuak eta teknologia plataforma eta Loqatek, helbideen egiaztapen eta geokodifikazio konponbide globalen garatzaile garrantzitsuenak, lankidetza hedatua iragarri dute negozioei helbideen harrapaketa, baliozkotze eta geokodifikazio teknologia berrienak eskaintzeko. Industria guztietan dauden enpresek helbide egiaztatutako datuak behar dituzte eguneroko eragiketetarako, bereziki txikizkako merkataritza, garraioa eta logistika, finantza zerbitzuak eta osasun laguntza.\nLoqate HERE mapako datuak, geokodetzailea eta bideratze algoritmoak integratzen ari da bere erabilpen handiko helbidea harrapatzeko eta egiaztatzeko softwarean. Hedatutako lankidetzak enpresei beren produktuen, zerbitzuen eta bezeroen konpromiso orokorraren entrega optimizatzeko behar dituzten irtenbideak eraikitzen laguntzen die.\n"Loqatek HEMekin lankidetzan sakontzeak, nazioarteko mapagintza eta kokapenari buruzko aditu garrantzitsuenak, merkatuan puntako konponbideak eskaini eta gure bazkide eta bezeroengana iristeko aukera ematen digu", esan du Justin Duling, Lehendakariorde nagusiak eta Loqate Merkataritzako zuzendari nagusiak. . "Espero dugu HEMEN gure lankidetza zabaltzea gure bazkide eta bezeroen kokapen-datuen etorkizuneko kasuetarako erantzuteko".\nMapa batean mapako irudiak (geokodifikazioa) zehaztasunez bihurtzea posta helbideak eguneroko negozioetarako tresna kritikoa bihurtu da. Bezeroen joan-etorriak are gehiago digitalizatzen diren heinean, kokapen datuak atributu kritikoa izango dira esperientzia bikainak emateko.\n"Egunero, mundu osoan zehar, milioika helbide erregistratzen dira edo irakurtzen dituzte jendeak eta ordenagailuak, eta guztiek baliozkotasuna eta zehaztasuna lortzeko baliozkotzea eskatzen dute", esan du Jason Bettinger-ek, HERE Technologies-eko Txikizkako eta Finantza Zerbitzuetako arduradunak. "Pozik gaude Loqaterekin dugun etengabeko lankidetza zabaltzeko, kokapen teknologia onena konbinatzen dugulako, enpresek beren barneko eta bezeroen beharretarako kokapen datuak baliozkotuta eta aberastuta soilik funtziona dezaten".\nHEMEN mapa datu geruza anitzek osatzen dute, hala nola posta eta administrazio mugak, helbideak, errepide sareak eta garraio sistemak, interesguneak eta beste. Datuek datuen jabedun jabearen gaitasuna aberastuko dute Loqate horrek bere helbideen harrapaketa eta egiaztapen global teknologiak erabiltzen dituen erreferentziako datuak sortzen ditu.\nGaur egun, Loqate-k helbideen egiaztapen konponbide global osoa eskaintzen du, bi produktuz osatua, datu globalen hornitzaile nagusienek bultzatuta:\n1) Capture, aurretiko idazketa-produktua, datu berriak sortzeko unean helbide globala edozein helbide interaktibo harrapatzea ahalbidetzen duena.\n2) Egiaztatu, helbideen datu baseak etengabe eguneratu, egiaztatu eta hobetu ditzakeen produktua, geokodifikazioa gehitu eta geokodifikazioa balioztatutako erregistro horietara itzul daitekeena.\ndigitalizazio geocoding Geomatika GIS HEMEN\naurreko Post«Aurrekoa GRAPHISOFT BIMcloud-ek erabilgarritasun globala eskaintzen duen zerbitzu gisa zabaltzen du\nNext Post Esri-k Martin O’Malley-ren Smarter Government Workbook argitaratu duHurrengo »


Bere txakur laguntzailea alboan duela erditu duen lehen emakumea — Gaztezulo\nBere txakur laguntzailea alboan duela erditu duen lehen emakumea\nBere txakur laguntzailea alboan duela erditu duen lehen emakumea Erresuma Batuko lehena izan da behintzat eskubide hau eskuratzen. Honela, bere txakurra erditze prozesu osoan lagun izan du. Aurretik, bat-bateko hiru abortu pairatuak zituen bere osasun arazoak direla. https://www.gaztezulo.eus/albisteak/bere-txakur-laguntzailea-alboan-duela-erditu-duen-lehen-emakumea https://www.gaztezulo.eus/albisteak/bere-txakur-laguntzailea-alboan-duela-erditu-duen-lehen-emakumea/@@download/image/char_284364_20211230105111.jpg\nErresuma Batuko lehena izan da behintzat eskubide hau eskuratzen. Honela, bere txakurra erditze prozesu osoan lagun izan du. Aurretik, bat-bateko hiru abortu pairatuak zituen bere osasun arazoak direla.\n24 urteko Charlotte Beard-ek 50 ordu pasa zituen erditzen, Flump, bere laguntzarako txakurrak alboan zuela. Haurra osasuntsu jaio zen azkenik.\nBihotz arazo bat pairatzen du Charlottek eta hori dela eta, konortea galtzen du maiz, min kronikoak ditu eta baita konbultsio krisiak ere. Erresuma Batuan lehengo emakumea bilakatu da, ospitaleko erditze gelan bere txakurra edukitzeko eskubidea ukan duena.\nBere osasun arazoak direla eta hiru abortu pairatuak zituen eta Flump, orain dela bi urtetik bere txakurra, entrenatuta dago konbultsio horiek atzemateko gertatzear daudenean.\n"Flump nire laguna da edo nire luzapen bat. Hain momentu zaurgarri eta garrantzitsu bat Flump gabe igarotzeak ez zuen zentzurik niretzat", adierazi dio Charlottek The Times egunkariari.\nTxakurra bere mediku hitzordu guztietan presente egon zen, baita bere haurdunaldiko hilabeteetan zehar ospitalera egindako bisitetan. Erresuma Batuan legearen barruan aipatzen da laguntzazko animaliak ospitaleetan sartzeko eskubidea izatea, baina ospitale guztiak ez daude jakinaren gainean. "Sekulako antsietatea eragingo zidakeen Flump gabe igaro behar izan banu guzti honetatik", azaldu du neskak.\nCharlottek bere, Alfie, haurrari ongi etorria eman zion lau hankako bere lagunaren alboan. Flump, erditze momentuan ohearen bukaeran eseri zen, babesa emanez momentu oro.


Etiketa: aurkitu B2B sareak linean | Martech Zone\nEtiketa: aurkitu B2B konexioak linean\nSare sozialetan negozio konexioa bilatzen baduzu, Google tresna bikaina da. Twitter + izena edo LinkedIn + izena bilatu ohi dut profila aurkitzeko. LinkedIn-ek, noski, barne bilatzaile bikaina du (batez ere ordaindutako bertsioa) eta konexioak aurkitzeko Data.com bezalako guneak ere badaude. Normalean, Google erabiltzen dut. Doakoa eta zehatza da! RecruitEm bereziki kontratatzaileentzako eraiki zen


Ternua etxeak gizonentzat egindako TUZAN jakak hotzaren eta euriaren aurka babestuko zaitu, bere ehun iragazgaitzari eta Thermashell Eco 140 betegarriari esker. Bidaide egokia da hiri-ingurunetan nahiz mendiko jardueretan, esate baterako, trekkingean edo mendi-ibilian, erabiltzeko. Behea soka bidez estu daiteke eta eskumuturrak belkro bidez beroa galtzea ekiditeko. Gainera, PFC gabeko ura aldarazteko tratamendua barneratzen du, gure deiera iraunkorrarekin bat etorriz.\nJaka beroa, guztiz iragazgaitza eta haize-babesgarria, aire zabaleko eta aisialdiarekin lotutako jarduetarako aproposa baldintza heze eta hotzetan. Shelltec kanpoaldean eta Termashell Eco 80g betegarria du isolamendua gaitasun aproposa lortzeko. - W/R: 10.000 mm/24 h- MVP: 10.00 g/m 2 24h - PFC gabeko ura aldarazteko tratamenduz hornitua - Hiru patrika (bi eskuetarako eta bat bularrean) - Txano estugarria - Sokaz estu daitezkeen barrenak eta velcroz estu daitezkeen eskumuturrak beroaren galera ekiditeko


2 botoiak Ordezko urruneko autoa gako giltzurrunetarako fobaren kasua Chevrolet-ek ez duen logo Fabrikatzaileak eta hornitzaileak Txinan - LEDY TECHNOLOGY (HONG KONG) CO., LIMITED\nHasiera > Produktuak > Giltza Maskorra > Auto-giltza maskorra Chevrolet-entzat > 2 botoiak Ordezko urruneko Auto gako giltzurrunetako fobaren kasua Chevrolet-en logotiporik ez\nHonako hau da: 2 Botoiak Ordezko Urruneko Auto gako giltzurrunetako fobaren kasua Chevrolet-en logotipoarentzat, espero dut 2 Botoiak Ordezko Urruneko Auto gako giltzurrunetako fob kasua Chevrolet-en logotipoa ez ulertzea.\nProduktua 2 Botoiren Ordezko Urruneko Auto giltza shell fob-kasua Chevrolet-en logotipoarentzako sarrera\n2 botoi Ordezko urruneko autoa gako giltzurrunetarako fobaren kasua hornitzen dugu Chevrolet-en logotiporik ez duten 10 urte baino gehiagoko esperientzia dutenak. Urte askotan argiztapenari eskaini genion Europa, Amerika eta merkatu gehienak. Txinan zure epe luzeko bazkide izatea espero dugu.\nProduktuaren ezaugarria eta 2 botoiren ordezkapena Urrutiko urruneko autoa giltza shell fob-kasua Chevrolet-en logotipoa ez izateko\nProduktuaren xehetasunak 2 botoiren ordez Ordezko urruneko auto giltza shell fob kasua Chevrolet-en logotiporik ez izateko\nEntregatu, bidaltzea eta zerbitzatzea 2 botoiren ordezkapena Urruneko autoa gako giltzurruneko fobaren kasua Chevroletentzat.\nHot Tags: 2 botoiak Ordezko urruneko autoa gako giltzurruneko shell fob kasua Chevrolet-en logotipoa, Fabrikatzaileak, hornitzaileak, Handizkako, fabrika, Stock, merkeak, beherapenak, prezioa, prezioen zerrenda, aurrekontua, berriena, kalitatea\n2 botoien ordezkapena2 botoien transponder teklaren ordezkapenaOrdezko auto urruneko giltza osagarriakordezko autoa urruneko giltzakChevrolet-en logotiporik ez duen gako-maskorra


Berriro igo da elektrizitatearen prezioa – Ekonomiaren KZ\nArgindarraren batez besteko prezioa handizkako merkatuan 88,95 euro/megawatt orduko (MWh) izan zen atzorako, eta maila hori urtarrileko egun batzuetan izan zuen, gasaren prezio altuei Filomena ekaitza eta haren ondorengo hotz-bolada gehitu zitzaizkionean, egungo mailara igo baitziren prezioak eta, are, historiako bigarren preziorik altuenean, 94,99 euro/MWh.\nNazioarteko merkatuetan CO2 isurketen eskubideen eta gasaren (berriztagarriei babesa ematen dieten ziklo konbinatuetan erabiltzen den hidrokarburoa, merkatu elektrikoan azken prezioa markatu ohi duena) prezioek gora egiten jarraitzen dute, joan den apirilean gertatu zen bezala, merkatu elektrikoan.\nMerkatu Elektrikoko Operadorearen (OMIE) webgunetik ateratako datuen arabera, atzoko eguneko batez besteko prezioa 88,95 euro/MWh izan zen, ostegunekoa baino ia hiru euro gehiago.\nGaurko, larunbata, prezioa 81,77 euro/MWh arte jaitsi da, baina kontuan izan behar da asteburuetan jaitsi egiten dela, eskaria jaitsi egiten baita lanegunetakoa baino jarduera ekonomiko txikiagoa egiten delako. Joan den urtarrilean, eguneko gehieneko prezioaz gain (94,99 euro/MWh), 88,93 euroko prezioak ikusi ziren urtarrilaren 7an; 82,45ekoak urtarrilaren 11n; 89,94koak urtarrilaren 13an; 87,25 euro/MWh urtarrilaren 14an eta 82,08 euro/MWh urtarrilaren 18an.\n← Irisbondek Gipuzkoako enpresen digitalizazioa bultzatuko du\nViscofanek 5G ezarriko du Casedako lantegian →


Eraso sexistak saihesteko egitasmoa jarri dute martxan Azpeitiko Saninazioetarako - Urola Kostako Hitza : Urola Kostako Hitza\nEraso sexistak saihesteko egitasmoa jarri dute martxan Azpeitiko Saninazioetarako\nSaninazioetan eraso sexistak saihesteko kanpaina aurkeztu dute gaur Azpeitiko udalak eta Haujijijai festa batzordeak. (Argazkia: Ainitze Agirrezabala).\nAzpeitiko Udalak eta Haujijijai batzordeak, elkarlanean, eraso sexisten aurkako kanpaina jarri dute martxan Saninazioetarako. Azpeitiko alkate Eneko Etxeberriak adierazi duenez, egitasmoaren helburua da herritarrek festez “libre eta seguru” gozatzea. Etxeberriak gaineratu du indarkeriarik gabeko herria “eraiki nahi” dutela, eta, horregatik, urte osoan proiektu eta ekimen “ugari” lantzen dituztela erakunde eta eragile ezberdinekin. Alabaina, herriko festetan erasoak, batez ere, eraso sexistak, “biderkatu” egiten direla dio, “dena libre da” kultura “zabaltzen” delako. Zarautzen jazotako sexu erasoa ekarri du gogora, eta haren esanetan halako gertakariak bailaran izateak “kezka handia” eragiten du. Horren aurrean, alkateak azpimarratu du, norbaitek uste badu Azpeitian festetan araurik ez dagoela, “oso oker” dagoela. Zentzu horretan, “aitzakiarik ez” dutela onartuko adierazi du, eta aldarrikatu du “eraso sexistarik gabeko festak nahi” dituztela, “guztiok gustura, libre eta seguru” bizitzeko festak. Era berean, adierazi du nahiz eta eraso horiek gehien bat emakumeek pairatzen dituzten, genero arauak betetzen ez dituzten kolektiboen, hau da, gay, lesbiana, transexual, intersexual eta bisexualen kontrako erasoak ere “baztertu” egiten dituztela.\nZerbitzariak ere “eragile aktibo”\nAzken urteetan, eraso sexistarik gabeko festen alde egiten ari den “lana” eta elkarlanerako erakusten duen “prestutasuna” eskertu nahi izan dizkio Udalak Haujijijai festa batzordeari. Etxeberriaren esanetan, iazko kanpainaren erantzun “positiboa” ikusita, aurten ere prebentzioa, arreta eta erasoen aurrean eman beharreko erantzunaren inguruan egin beharrekoa zehaztu dute. Iaz, karpa jarri zuten, baina aurtengoan beste urrats bat eman nahi izan dute Azpeitiko udalak eta Haujijijai festa batzordeak, elkarlanean. Hala, erasoak gerta daitezkeen guneak txosnak eta tabernak izanik, lanketa berezia” egin dute zerbitzariak ere “eragile aktibo bihurtzeko” asmoz. Eta erasoren bat gertatzen ari dela uste dutenean zer jarrera hartu azaltzen zaien esku-hartze protokoloa banatu zaie zerbitzariei. Aurtengo Saninazioetarako Haujijijai festa batzordearekin Udalak elkarlanean landu duen kanpainak izango dituen berezitasunak azaldu ditu gaurko agerraldian Leire Etxaniz zinegotziak, eta adierazi du prebentzioari “garrantzia” eman zaiola. Uste dute “erasoei aurre hartu” behar zaiela, eta horregatik “sakondu” nahi izan dute “sentsibilizazioan, formazioan eta informazioan”. Eta gaineratu du edozein erasok “berehalako erantzuna” izango duela, erasotuari eman beharreko arretak “lehentasuna” izango duela, erasotuaren erabakia “beti errespetatuko” dela eta erasotzaileak “baztertu” egingo direla. Horiez gain, “egiazko informazioa” erabiltzeko deia egin du Etxanizek, eta azpimarratu du erasoren bat gertatzen den kasuetan, Udalak informazioa jasoko duela; erasoa jasan duenarekin eta haren familiarekin harremanetan jarriko direla eta “erantzun egokia” emango zaiola.\nLanketa, hiru norabidetan\nHaujijijai festa batzordeko kide Leire eta Miren Arrietak adierazi dute, “urte asko” daramatzatela festetan eraso sexistei aurre hartzeko kanpaina sustatzen, eta gaineratu dute egitasmoa “hiru norabidetan” ari direla lantzen. Zentzu horretan, esan dute festetako programan eraso sexistarik gabeko festak ospatzeko deialdiak “bere lekua” izan duela, eta gaineratu dute festak iragartzeko kalean, Perez Arregi plazatxoan eta anbulatorio aurrean, jarritako kuboetan ere erasoen kontrako mezua jarri dutela. “Eskuorri bat atera dugu Saninazioak gustura, libre eta seguru ospatzeko deialdiarekin, eta eraso sexisten aurrean nola jokatu azaltzen duen gomendio sortarekin”. Horiez gain, gaineratu dute tabernetako eta txosnaguneko zerbitzariei formazio saioa eskaini dietela, erasoen aurrean “nola jokatu” azaltzeko. Arretari dagokionez, eraso sexista gabeko informazio eta arreta gunea Saniazioetan egunero, arratsaldetik goizaldera, zabalik izango dela jakinarazi dute, Plaza Txikian. Eta Haujijijai festa batzordeko kideen esanetan, festetan “ez da onartuko” inongo erasorik onartuko eta “ez beti da ez, eta beraz, emakumeei, haurrei, gazteei zein helduei, erabakitzen dugun eran, gustura eta seguru festak goxatzeko deia egiten diegu herritarrei”.


EROSKIk LEAN & GREEN saria irabazi du, CO₂ gutxiago igortzeko — TUlankide MONDRAGON\nEROSKIk LEAN & GREEN saria irabazi du, CO₂ gutxiago igortzeko\nLEAN & GREEN proiektuaren helburua konpainia liderren sare bat eratzea da, iraukortasun logistikaren alorrean, aurrezpen gaitasuna handitzeko eta bere CO₂ emisioak %20 behintzat gutxitzeko 5 urtean.\nMaría Tena, AECOCeko ordezkariak entregatu dio saria Alberto Madariaga, EROSKIko operazio zuzendariari.\nEROSKIk LEAN & GREEN proiektuko saria irabazi du AECOC Ekoizleen eta Banatzaileen Elkartearen eskutik. Ziurtagiri horrekin, EROSKI Taldea liderra izango da LEAN & GREEN plataforman, kontsumoaren sektoreko beste hamabost enpresarekin.\nLEAN & GREEN proiektuaren helburua da konpainia liderren sare bat eratzea iraunkortasun logistikaren alorrean, zertarako eta aurrezpen gaitasuna handitzeko eta CO₂ emisioak %20 behintzat gutxitzeko 5 urtean. Sari horrekin, EROSKIk erakusten du 2015 eta 2020 artean ehuneko hori gutxitzeko ekintza plana aurkeztu duela. Europan LEAN & GREEN dago kolaborazio plataformarik handiena, bereziki horniketa-kateko emisioak gutxitzeko bideratua. Nazioarteko eta lanbide arteko ekimen bat da, helburu duena enpresei laguntzea berotegi efektuko gasak gutxitzen; horrekin batera, asmoa da helburu zenbatgarri bat iristen laguntzea eta beste enpresa batzuekin maila nazionalean bezala Europa mailan lankidetzan aritzea; orobat, jardunbide onak partekatzea, eta iraunkortasunaren erreferente izatea, segimendu sistema garden eta jarraitzeko moduko baten bidez.\n"Logistikaren eremukook eta EROSKI Talde osoak uste dugu bost urtean igorpenak %20 gutxitzearekin batera, gure lan eta kontrol prozedurak sendotzen eta gaurkotzen ditugula ingurumena ardatz harturik gure Osasunaren eta Iraunkortasunaren aldeko Konpromiso berrituak betetzeko orduan", esan du EROSKIko operazio zuzendariak, Alberto Madariagak. "Lean & Green ekimena ezin hobe ezkontzen da erakundearen helburuarekin; hau da, berotegi efektuko gasen emisioa gutxitzea. Bost urtean logistikaren eremuan emisioak %20 jaitsiz gero, errazago lortuko dugu 2025erako %25 jaisteko helburu globala".\nAECOCek, berriz, EROSKI zoriondu du "konpromiso sendoa agertu duelako garapen eredu iraunkor baten alde, eta, orobat, berotegi efektuko gasen emisioak neurtzeko eta gutxitzeko planak eginak dituzten enpresen buruzagitza hartu duelako", esan du erakundeko zuzendari nagusiak, Jose M. Bonmatik.\nJoan deneko bi urtean ari da EROSKI neurriak hartzen. "2017ra arte harturiko neurriekin, %12,94 gutxitu dugu CO₂ kopurua. Horretarako, berrantolaketak egin behar izan ditugu Erdialdeko, Hegoaldeko eta Iparraldeko plataformetan, Freskoen eta Elikagaien ibilbideak integratu ditugu eta eskifaian gehien kutsatzen zuten ibilgailuak kendu egin ditugu", azaldu du kooperatibako operazio zuzendariak.


PloneGov, finalista 2009ko European eGovernment sarietan\nEuropean eGovernment Awards 2009 sarietarako 52 proiektu finalistak ezagutzera eman ditu Europar Batzordeak. Sariak Europako Ministroen 5. Batzarrean banatuko dituzte.\nSoftware libreari buruz Administrazioa euskaraz aldizkarian\nHerri Arduralaritzaren Euskal Erakundeak argitaratzen duen Administrazioa euskaraz aldizkarian software librearen inguruko artikulua kaleratu dute: "Software Librea, gaurtik biharrera. Oinez, bidea eginez". Hainbat pertsona elkarrizketatu dituzte, Eusko Jaurlaritzaren Informatika-sistemen zuzendaritza daraman Jose Angel Rodriguez, CodeSyntax-eko Eneko Astigarraga, puntuEus elkarteko eta Deustuko irakaslea den Iratxe Esnaola eta Librezaleak taldeko Gorka Azkarate irakaslea.\nAzken asteetan argitaratutako proiektuak\nOndoren erakusten ditugun hauek dira azken asteetan argitara eman ditugun webguneak.\nPlone 2009 Konferentzia Budapesten\nPlone CMS ezagunaren inguruko urteroko konferentzia garrantzitsuenetakoa da egunotan Budapesten. Codesyntaxeko Mikel Larreategi bertan da, azken berrikuntzak ezagutzeko eta Ploneren etorkizunaz eztabaidatzeko.\nCBDP proiektuaren bilera Istanbulen\nPasa den astean CBDP ikerketa eta garapeneko proiektuaren bilera ospatu zen Istanbulen. Ekimen honen parte diren CodeSyntax eta Tagzania Services-eko ordezkariak ere bertan izan ziren.\nAgrada.es webgune berria\nAgrada Multiservicios MAPFRE enpresaren webgunea da. Bere asmoa konponketa, erreforma eta mantentze-zerbitzuak eskaintzea da etxe, komertzio, komunitate zein enpresentzako.\nAnesvad fundazioaren webgune berria\nBilbon sortutako Gobernuz Kanpoko Erakunde honek mundu osoan dauzka garapen proiektuak eta osasunaren arloan dihardu bereziki lanean azken berrogei urtetan.\nArgitaratutako azken proiektuak\nOndoren azaltzen ditugunak dira ekaina eta uztailean argitaratu ditugun webguneak.\nNext 10 items »  2 3 4 ... 14


IKT-Elorrioko Txintxirri Ikastola\nYou are here: Home » IKT\n– Informazio eta Komunikazio Teknologiak ikastolaren Hezkuntza Proiektuan, Proiektu Kurrikularrean eta ikastola osoaren kudeaketan integratzea.\n– IKT tresnak autonomiaz erabiltzea.\n– IKTen ahalmen didaktikoen aprobetxamendua arakatzea eta inplementatzea.\n– Ikastolako agente guztien arteko harremanak hurbildu eta sendotzeko komunikazio ereduak ezartzea.\n– Ikas-irakaskuntza: irakasleriak hezkuntza-jardueran erakutsi behar dituen trebezia teknologikoak ikastolan bertan zein kanpo.\n– Administrazioa: ikastolak era sistematikan gauzatzen dituen prozesuak.\n– Informazioa eta Komunikazioa: ikastola osatzen dugun kide guztien arteko komunikazioa bermatzen dutenak.


Urdazubiko Pablo Irazoki saritu dute FARPLUS “Botikaria egun batez” lehiaketan - Erran.eus\nTtipi-Ttapa 2017-04-03 11:17 Gizartea Xareta\nUrdazubi-Zugarramurdiko DBHko ikasleek Aste Txurirako botikina prestatu zuten\nFarplus-ek ‘Botikaria egun batez’ lehiaketaren 1. Edizioa andolatu du. Farplus-en xedetako bat, botiketan eskaintzen den zerbitzua herritarrei ezagutaraztea da. Oraingo honetan eskolari zuzendu dira, ikasleek estimulu positibo baten bidez, osasun eremua ezagutzeko. Honela, Farplusek Nafarroa osorako DBHko ikasleen artean antolatutako lehiaketan parte hartu zuten Urdazubi-Zugarramurdiko eskolako ikasleek eta Pablo Irazoki Olaizola urdazubiarrak bigarren saria irabazi zuen.\nUrdazubi-Zugarramurdiko eskolako DBHko ikasleak, Farplus lehiaketan. | Ikusi handiago | Argazki originala\nHelburua, ikasleen autonomia sustatzea izan da euren irteeretarako botikina prestatuz eta lehen sorospenei buruzko oinarrizko ezagutzak eskuratuz. Horretarako, lehen sorospenetarako botikin bat prestatu behar izan zuten DBHko ikasleek. Martxoan eskolarekin eskiatzera joatekoan zirenez, Aste Txurirako botikina prestatu zuten. Honela, produktu bakoitza eta bere argibideak aztertu behar izan zituzten, istripu bat gertatuz gero arduraz jokatzeko. Honekin batera, produktuan agertzen diren argibideak jarraitzeak duen garrantziaz hausnarketa egin behar izan zuten.\nErran bezala, lehiaketa honen lehen edizioan Pablo Irazoki Olaizola ikasleak, bigarren saria irabazi zuen. Ikasleak gustora aritu ziren beraien lanak egiten eta eskerrak eman nahi izan dizkiote Miren Oiartzabaleri emandako laguntzarengatik.


Lanbidek ekintzaileei eskainitako 2014ko dirulaguntzak eskatzeko epea irailaren 11n amaituko da - Gaztenpresa\nLanbidek ekintzaileei eskainitako 2014ko dirulaguntzak eskatzeko epea irailaren 11n amaituko da\n8 iraila, 2014 13 azaroa, 2019 , Sailkatu gabea\nHona hemen Lanbidek Euskadin bizi diren ekintzaileei “enpresa-proiektua finkatzeko” eskainitako dirulaguntzei buruzko informazioa.\nDirulaguntzak jaso ditzaketen jarduketak.\n1.- Enpresaren eguneroko gestioan aholkatzeko eta laguntzeko gastuek eta Gizarte Segurantzako Langile Autonomoen Araubide Bereziko kotizazio-kostuek jaso ahal izango dituzte deialdi honetako dirulaguntzak.\n2- Aurreko paragrafoan adierazitako gastuak, dirulaguntza jaso dezaketenak, 6 hilabeteko epean egin beharko dira, dirulaguntza emateko ebazpena jakinarazten den egunetik zenbatzen hasita.\n3.- Aholkularitza eta laguntza legez eratutako edozein erakundek edo enpresak eman ahal izango du, baldin eta bere jardueren artean dirulaguntza jaso dezaketenak badaude.\nDirulaguntza jaso dezaketen ekintzaileak.\nDeialdi honetan aurreikusitako dirulaguntzak jasotzeko, honako baldintza hauek bete behar dituzte ekintzaileek dirulaguntza-eskaera aurkezteko unean:\nEAEn errondaturik egon eta bertan bizitzea.\nJEZn eta Langile Autonomoen Araubide Berezian alta emanda egotea 2014ko ekitaldian, 2014ko urriaren 18a baino lehen.\nEnpresa-jarduerak egoitza soziala eta fiskala EAEn izatea eta lantokiak ere Erkidegoan egotea.\nAtal honetan araututako dirulaguntzen gehienezko zenbatekoa 3.000 eurokoa izango da.\nEskaerak, dokumentazioa eta aurkezteko epea.\n1.- Deialdi honetan aurreikusitako dirulaguntzak jasotzeko eskaerak IV. eranskinean ageri den eredu ofizialaren bidez aurkeztu behar dituzte ekintzaileek. Eredua eskuragarri dago http://www.lanbide.net webgunean, Lanbide-Euskal Enplegu Zerbitzuaren zerbitzu zentraletan eta Lanbide-Euskal Enplegu Zerbitzuaren lurralde-bulegoetan.\nEra berean, Herri Administrazioen Araubide Juridikoaren eta Administrazio Prozedura Erkideari buruzko 30/1992 Legearen 38.4 artikuluan aurreikusitako edozein bide erabiliz aurkeztu ahal izango dira eskaerak.\n2.- Eskaera-orriarekin batera honako agiri hauek aurkeztu beharko dira:\na) NANaren kopia edo nortasun-datuak elektronikoki egiaztatzeko baimena.\nb) EAEn erroldaturik egotearen ziurtagiria edo erroldako datua elektronikoki egiaztatzeko baimena.\nc) JEZn alta emanda egotearen ziurtagiria.\nd) Gizarte Segurantzako Langile Autonomoen Araubide Berezian alta emanda egotearen ziurtagiria.\n3.- Eskaerak aurkezteko epea 15 egun baliodunekoa izango da, deialdi hau EHAAn aurkezteko egunaren hurrengo egunetik zenbatzen hasita, argitalpen-egunaren aurretik alta emanez gero, eta 15 egun balioduneko epea JEZn alta emateko egunetik zenbatzen hasita, argitalpen-egunaren ondoren alta emanez gero.\nInformazio gehiago Lanbideren edozein bulegotan edo EHAAn.\nAholkulariak eta ekintzaileak behar dira Gaztenpresaren Mentoring programarakoEkin+ Programa


Urtebete edukiontzi grisari ongietorria eman genionetik - - Aiurri.eus\nUrtebete edukiontzi grisari ongietorria eman genionetik\nIpar Haizea plataforma 2020-04-04 13:33\nMartxoaren 30ean urtebete bete zen argazki herritarra egin genuenetik 2019 hasieran udalerri osoan ezarritako edukiontzi grisari ongietorria emateko. Gogoratu behar da gaikako bilketaren lehen emaitzen arabera, %44tik %63ra igo zela, hondakin birziklagarrien igoera eta errefusaren jaitsiera nabarmena gertatu zelarik.\nHalaber, 2016ko azaroaren 12an edukiontzi marroiari eman genion ongietorria, beste argazki herritar batekin, pare bat hilabete lehenago ezartzen hasi ziren edukiontzi marroia erabiltzea eskatzeko aldarriarekin.\nBada, urte hauetako eboluzioaren emaitzak argi utzi du lehen geneukan edukiontzi berde irekia zela arazoa eta gaikako bilketa sistema eraginkorra behar-beharrezkoa genuela aurrera egiteko. Emaitzek (%70eko gaikako bilketaren ateetan gaude, %66 inguruan) erakutsi dute hori dela bidea.\nAndoaindarrei eskatu nahi diegu jarrai dezatela bide honetan orain ere, emaitzak are gehiago hobetzen eta hondakinak egoki sailkatuz. Guztion onerako da. Ingurumenak, osasunak eta Andoainek eskertuko dizute.


Digitalizazioa: Zer dago faltan, zer soberan? — Manu Robles Arangiz Fundazioa\nEkonomia Iritzia Sindikatuak Gizarte-eredua\nTeknologiaren garapena beti lotu izan da aurrerapenarekin, erosotasunarekin eta hobekuntzarekin, baina dena ez dira abantailak, baditu bere arriskuak ere, eta ez dira gutxi. Hor dago arrakala-digitala, hor isolamendu‑arriskua eta indibidualismoren suspertzea, hor kontrolatuak izatearen kontrol-eza, hor lan‑baldintzen prekarizazioa.\nMirari Irure Espín, ELA-Zerbitzuak federazioko arduraduna\nKlik. Interneten barruan nago. Segundo bateko kontuan mugarik gabeko bidai bati hasiera eman diezaioket. Eguna korrika eta presaka alde batetik bestera eman ondoren, gutako geroz eta gehiagok pantaila bati begira amaitzen dugu eguna. Sofaren biguntasunak dakarkigun lasaitua baliatzen dugu, erritmo frenetikoan bizitzearen ondorioz ihesi zaigun denboran egin ahal izan ez ditugunak egiteko: informazioren bat kontsultatu, astebururako plana lotu eta, beste zenbaitetan, baita online zerbait erosi ere. Teknologiaren garapena beti lotu izan da aurrerapenarekin, erosotasunarekin eta hobekuntzarekin, baina dena ez dira abantailak, baditu bere arriskuak ere, eta ez dira gutxi. Hor dago arrakala-digitala, hor isolamendu‑arriskua eta indibidualismoren suspertzea, hor kontrolatuak izatearen kontrol-eza, hor lan‑baldintzen prekarizazioa.\nIrakurri "Ekonomiaren digitalizazioa eta robotizazioa" Gai Monografikoa